open-index/open-wikipedia-markdown huggingface dataset:
కృష్ణుడు (నటుడు)

**కృష్ణుడు** ఒక తెలుగు సినీ నటుడు. తన భారీ కాయంతో తనదైన ప్రత్యేక శైలి నటనను సృష్టించుకున్నాడు.

## నేపథ్యం
ఇతని అసలు పేరు అల్లూరి కృష్ణంరాజు.తూర్పు గోదావరి జిల్లా, రాజోలు తాలూకా, చింతలపల్లి ఇతడి స్వగ్రామము. ఇతడు విజయనగరంలో జన్మించాడు. వీళ్ళ నాన్నగారి పేరు అల్లూరి సీతారామరాజు. అమ్మ సావిత్రీదేవి. నాలుగో తరగతి వరకు నిడదవోలులో, తొమ్మిది వరకు విశాఖపట్నంలో, పదో తరగతి కాకినాడలో చదివాడు. బెంగళూరులో పాలిటెక్నిక్‌ కోర్సు, ఆటోమొబైల్‌లో డిప్లొమా చేశాడు.

## నటనా నేపథ్యం
1997లో హైదరాబాదు చేరుకుని కమలాపూర్‌ కాలనీలో ఉన్న దేవదాస్ కనకాలగారి ఫిలిమ్‌ ఇనిస్టిట్యూట్‌లో చేరాడు. రాజీవ్ కనకాల కూడా అప్పుడప్పుడు వీరికి క్లాసులు చెప్పేవారు. వారి అమ్మ లక్ష్మీదేవి కనకాల రెగ్యులర్‌గా క్లాసులు చెప్పేవారు. 1998లో ఈ కోర్సు పూర్తిచేశాడు. ఇతడితోపాటు శ్రీవాస్తవ్‌ కూడా దర్శకత్వంలో శిక్షణ పూర్తిచేసి ఎన్నో చిత్రాలకు సహాయ దర్శకుడిగా పనిచేస్తున్నాడు. శిక్షణ పూర్తయి అవకాశాలు వస్తున్న సమయంలో ఇతడి స్కూటర్‌ని లారీ డీకొట్టి పెద్ద రోడ్డు ప్రమాదానికి గురయ్యాడు. ఎముక విరగడంతో రాజోలు సమీపంలోని వీరి సొంతూరు చింతలపల్లి వెళ్లిపోయాడు. నటీమణి హేమ కూడా రాజోలు నివాసే. వారి సహకారం ఇతడికి బాగా లభించింది.

## నటించిన చిత్రాలు (పాక్షిక జాబితా)

## బయటి లంకెలు
*కృష్ణుడిపై ఒక చిన్న కథ
* కృష్ణుడితో ముఖాముఖి

## మూలాలు


వర్గం:తెలుగు సినిమా నటులు
వర్గం:తూర్పు గోదావరి జిల్లా సినిమా నటులు
జాకెట్

# జాకెట్ (రవికె, ఛోళీ లేదా బ్లౌజు) భారత స్త్రీలు పైవస్త్రముగా ధరించే ఒక వస్త్ర విశేషము జాకెట్. దీనిని రవికె అని కూడా అంటారు. గతంలో రవికెల పండగ అనే ఒక పండగ ఆచరణలో వుండేది.వివరణ: గతంలో రవికల పండుగ అని ఒక ఉత్సవం జరిగేది. భార్య భర్తలు ఒక నది ఒడ్డు చేరుకొని నది ఎగువన భార్యలు తమ రవికలు తీసి నదిలో వేసేవారు. కొంత దూరంలో వున్న భర్తలు నదిలో కొట్టుకొని వస్తున్న రవికలను ఒక్కొక్కదాన్ని ఒకడు చేత చిక్కించు కోవాలి. అలా ఎవరి రైక ఎవరికి దొరుకుతుందో ఆ రవిక స్వంత స్త్రీ రవిక దొరికించు కొన్న పురుషునితో ఆ రాత్రి సంబోగంలో పాల్గొనాలి. అదీ ఆ పండగ తీరు. అలా ఒక పురుషునికి ఒక రైక దొరికింది. ఆ రవికకి సంబంధించిన స్త్రీ ఆ పురుషుని వద్దకు వచ్చింది. తీరా చూస్తే ఆ పురుషుడు తన సొంత మొగుడే.. ఆ విధంగా పుట్టినదే ఈ సామెత. *పండగ నాడు కూడ పాత మొగుడేనా* (దీనికి మూల: పెళ్ళి దాని పుట్టు పూర్వోత్తరాలు... రచన... తాపీ ధర్మారావు)
# జాకెట్ (కోటు)
బ్రదర్స్

***బ్రదర్స్*** అక్టోబరు 12, 2012 న విడుదలైన ఒక తెలుగు సినిమా. కే.వీ. ఆనంద్ దర్శకత్వంలో సూర్య, కాజల్ నటించిన తమిళ చిత్రం "మాట్రాన్" చిత్రానికి ఇది తెలుగు అనువాదం. తెలుగు, తమిళ భాషల్లో ఒకేసారి విడుదల చేయబడ్డ ఈ చిత్రం ఓ మోస్తరు విజయాన్ని సాధించినప్పటికీ ముఖ్య తారాగణం యొక్క నటనకూ, హారిస్ జయరాజ్ స్వరపరిచిన పాటలకూ ప్రేక్షకులు మరియూ విమర్శకుల నుంచి మంచి స్పందన లభించింది.

## కథ
మార్కెట్లో నెంబర్ వన్ ఎనర్జీ డ్రింక్ ఓనర్, జెనిటిక్ సైంటిస్ట్ (సచిన్ కేడెకర్)కి అవిభక్త కవలలైన విమల్& అఖిల్ (సూర్య) జన్మిస్తారు. కవలలులో ఒకరు కమ్యూనిస్టు భావాలు కలవాడయితే, మరొకరు పూర్తి జాలీ టైప్. కంపెనీ ఎదుగుతూంటే ఎంతో మంది శత్రువులు తయారవుతూంటారు. ఓ రైవల్ కంపెనీ రష్యన్ స్పై ని పంపి ఆ డ్రింక్ ఫార్ములా లేపాయాలనుకుంటారు. మరో ప్రక్క విమల్ కు తమ తండ్రి కంపెనీలో ఏదో మోసం జరుగుతున్నట్లు డౌట్ వస్తుంది. అందుకు ప్రతిఫలం మరణం రూపంలో అనుభవిస్తాడు. దాంతో ఒంటిరిగా మిగిలిన అఖిల్ తన సోదరుడు గుండెని తనలో ట్రాన్స్ ప్లెంట్ చేసుకుని అతని మరణానికి ప్రతీకారం తీర్చుకోవాలని నిర్ణయించుకుంటాడు. అందుకోసం తన గర్లప్రెండ్ అంజలి (కాజల్)తో కలిసి యుక్రెయన్ వెళ్లి ఇన్విస్టిగేషన్ మొదలెడతాడు. ఆ క్రమంలో ఏం జరగింది. పగ తీర్చుకున్నాడా... అసలు విలన్స్ ఎవరు అనేది మిగతా కథ.

## తారాగణం
* సూర్య - విమల్ & అఖిల్
* కాజల్ - అంజలి
* సచిన్ ఖెదెకర్ - రామచంద్ర
* అడుసుమిల్లి జనార్ధన వరప్రసాద్
* రాజీవ్ కనకాల
* సమీర్
* బ్రహ్మాజీ
* పరుచూరి వెంకటేశ్వరరావు
* తార - సుధ
* రవిప్రకాష్ - సతీష్
* ఇషా శర్వాని - "నీవే నీవే నీవేలే" పాటలో ప్రత్యేక ప్రదర్శన

## సంగీతం
హైదరాబాద్లోని తాజ్ కృష్ణ హోటల్లో సెప్టెంబరు 29 2012 న ఈ సినిమా పాటలు ఆదిత్య మ్యూజిక్ లేబెల్ ద్వారా విడుదలయ్యాయి. సూర్య, కాజల్, కే.వీ. ఆనంద్, కార్తీ, బెల్లంకొండ సురేష్ తదితరులు ఈ కార్యక్రమానికి హాజరయ్యారు.

## వనరులు


వర్గం:తమిళ అనువాద సినిమాలు
వర్గం:2012 తెలుగు సినిమాలు
వర్గం:కాజల్ అగర్వాల్ నటించిన సినిమాలు
శ్రీ శ్రీనివాస నాట్యమండలి, నెల్లూరు

**శ్రీ శ్రీనివాస నాట్యమండలి** 1976 లో నెల్లూరులో స్థాపించబడినది. అప్పటి నుండి మండలి రాష్ట్రవ్యాప్తంగా అనేకసార్లు ఈ క్రింది నాటకాలను ప్రదర్శించింది. దీని వ్యవస్థాపక కార్యదర్శి తిరుపతి హరగోపాల్. ఈ నాటకాలన్నీ ఇప్పటికీ రాష్ట్రవ్యాప్తంగా ప్రదర్శించబడుతున్నాయి. 

వీరు ఈ మూడు దశాబ్దాల కాలంలో ఆంధ్ర రాష్ట్రమంతా పర్యటించి ఎన్నో నాటక ప్రదర్శనల్ని ఇచ్చారు. వీరు ప్రదర్శించిన వాటిలో అన్నమాచార్య, శ్రీ వీరబ్రహ్మేంద్ర స్వామి చరిత్ర, శ్రీ గణపతి మహత్యం ముఖ్యమైనవి. వీనిలో అన్నమయ్యగా నటించిన హరగోపాల్ కు అభినవ అన్నమయ్యగా గుర్తింపు లభించింది. 

# అన్నమాచార్య నాటకానికి 1999లో ఉత్తమ బాలనటుడిగా నంది నాటక పురస్కారం లభించింది. 
# శ్రీ వీరభ్రహ్మేంద్రస్వామి చరిత్ర నాటకానికి 2002లో ఉత్తమ సంగీతానికి నంది నాటక పురస్కారం లభించింది. 	
# శ్రీ గణపతి మహత్యం నాటకానికి 2003 లో జ్యూరీ నుండి నంది నాటక అవార్డు లభించింది "అభినవ అన్నమయ్య"గా పిలవబడే హరగోపాల్‌కు అన్నమాచార్య నాటకం గొప్ప గుర్తింపును తెచ్చిపెట్టింది. ఈ నాటకాలన్నీ ఇప్పటికీ రాష్ట్రవ్యాప్తంగా ప్రదర్శించబడుతున్నాయి. ఈ రచయితకు మండలితో 30 ఏళ్లుగా సన్నిహిత అనుబంధం ఉంది.  సత్యసాయి కళానికేతన్ (హైదరాబాద్): గుమ్మడి గోపాలకృష్ణ స్థాపించారు. అవార్డులు మరియు ప్రదర్శనల వివరాలను ఇక్కడ చూడవచ్చు..

## మూలాలు

వర్గం:తెలుగు నాటకరంగం
వర్గం:తెలుగు నాటక సంస్థలు
సాహితీ ఆర్ట్ థియేటర్స్, గుంటూరు

**సాహితీ ఆర్ట్ థియేటర్స్** గుంటూరులో స్థాపించబడిన నాటక సంస్థ. దీనిని 1950లలో బి.కె.విశ్వేశ్వరరావు, జి.ఎస్.ఎన్.మూర్తి, ఎ.ఎస్.ఆర్.ఆంజనేయులు ఉమ్మడిగా స్థాపించారు. 

వీరు శ్రీకృష్ణ రాయబారం, వేణీ సంహారం, గయోపాఖ్యానం, శ్రీకృష్ణ తులాబారం, బలరామ విజయం, ధర్మ విజయం మొదలైన పౌరాణిక నాటకాలను ప్రదర్శించింది.

ఎ.ఎస్.ఆర్. ఆంజనేయులు ప్రసిద్ధ నాటక రచయిత, నటుడు. ఆంజనేయులు బలరామ విజయం అనే లక్షణ పరిణయం నాటకాన్ని, ధర్మ విజయం అనే ఘోషయాత్ర నాటకాన్ని రచించారు. భీముని వేషంలో ప్రసిద్ధిచెందిన విశ్వేశ్వరరావు 2006లో పరమపదించారు.

## మూలాలు

వర్గం:తెలుగు నాటకరంగం
వర్గం:తెలుగు నాటక సంస్థలు
కాజా కృష్ణమూర్తి స్మారక కళాసమితి, హైదరాబాద్

**కాజా కృష్ణమూర్తి స్మారక కళాసమితి** హైదరాబాద్ లో 2004 లో స్థాపించబడింది. దీనికి కాజా కృష్ణమూర్తి  జ్ఞాపకార్థం వారి కుటుంబ సభ్యులు నెలకొల్పారు.

ఈ సమితి హైదరాబాద్ లో వివిధ పౌరాణిక, సాంఘిక నాటకాలను ప్రదర్శించింది.

# శ్రీ వీరబ్రహ్మేంద్ర స్వామి చరిత్ర
# అన్నమాచార్య
# శ్రీ కృష్ణ రాయబారం
# సంపద
# గయోపాఖ్యానం
# చింతామణి.

## మూలాలు

వర్గం:తెలుగు నాటకరంగం
వర్గం:తెలుగు నాటక సంస్థలు
ఇష్క్

**ఇష్క్** 2012, ఫిబ్రవరి 24న విడుదలైన తెలుగు చలనచిత్రం. శ్రేష్ట్ మూవీస్ పతాకంపై విక్రమ్ గౌడ్, సుధాకర్ రెడ్డి నిర్మాణ సారథ్యంలో విక్రం కె. కుమార్ దర్శకత్వం వహించిన ఈ చిత్రంలో నితిన్, నిత్య మీనన్ ప్రధాన పాత్రలు పోషించగా, అనూప్ రూబెన్స్, అరవింద్ శంకర్ సంగీతం అందించారు. ఈ చిత్రం 2012లో ఉత్తమ ప్రజాదరణ పొందిన చిత్రంగా నంది అవార్డు అందుకుంది.

## తారాగణం

* నితిన్ (రాహుల్)
* నిత్య మేనన్‌ (ప్రియ)
* అజయ్ (శివ, ప్రియ అన్న)
* మధునందన్ (ప్రేమ్)
* సింధు తులాని (దివ్య)
* రోహిణి (జయ ఆంటీ)
* నాగినీడు (ప్రియ తండ్రి)
* సుధ (ప్రియ తల్లి)
* ఆలీ (రాహుల్ స్నేహితుడు)
* శ్రీనివాస రెడ్డి (శివ అసిస్టెంట్)
* సుదీప్ (కాల)
* రవి ప్రకాష్ (ప్రభు, శివ ఫ్రెండ్)
* తాగుబోతు రమేష్ (స్నేహితుడు)
* రత్నశేఖర్ రెడ్డి (రజా)
* సత్య కృష్ణన్ (గీత)

## సాంకేతికవర్గం
* కథ, చిత్రానువాదం, దర్శకత్వం: విక్రమ్ కే కుమార్
* నిర్మాణం: విక్రమ్ గౌడ్, సుధాకర్ రెడ్డి
* సంగీతం: అనూప్ రూబెన్స్, అరవింద్ శంకర్
* సంభాషణలు: ఆర్. సామల
* ఛాయాగ్రహణంం: పి.సి. శ్రీరామ్
* కూర్పు: అక్కినేని శ్రీకర్ ప్రసాద్
* నిర్మాణ సంస్థ: శ్రేష్ట్ మూవీస్
* పంపిణీ: మల్టీ డైమెన్షన్ ఎంటర్టైన్మెంట్ ప్రై. లి.

## పాటలు

ఈ చిత్రానికి అనూప్ రూబెన్స్, అరవింద్ శంకర్ సంగీతం అందించారు. 2012, ఫిబ్రవరి 22న ఆదిత్యా మ్యూజిక్ ద్వారా పాటలు విడుదలయ్యాయి. పాటల విడుదల కార్యక్రమానికి పవన్ కళ్యాణ్ వచ్చాడు. కృష్ణచైతన్య నాలుగు పాటలు, అనంత శ్రీరామ్ రెండు పాటలు రాశారు. నితిన్, నిత్యా మీనన్ కూడా పాటలు పాడారు. సినిమా ప్రచారంకోసం ఇంటర్నెట్ లో విడుదలచేసిన "లచ్చమ్మ" పాటకు మంచి స్పందన వచ్చింది.

## స్పందన
ఈ చిత్రం అభిమానులు, విమర్శకుల నుండి మంచి స్పందనను పొందింది. నితిన్ కెరీర్‌లో భారీ విజయాన్ని నమోదు చేసుకుంది. ఈ చిత్రం 2012 ఏప్రిల్ 13 నాటికి 50 రోజులు, 2012 జూన్ 2 నాటికి ఆంధ్రప్రదేశ్ లోని 11 కేంద్రాల్లో 100 రోజులు పూర్తి చేసుకుంది. 123తెలుగు, కొన్ని ఇతర సినిమా వైబ్సైట్లు ఇష్క్ మూవీని అరుదైన ఘనత సాధించిన చిత్రంగా ప్రశంసించాయి. చిత్ర విజయం గురించి నితిన్ కూడా ట్వీట్ చేశాడు.

## పురస్కారాలు
# నంది పురస్కారం - 2012 నంది పురస్కారాలులో ఉత్తమ కుటుంబ కథా చిత్రం, ఉత్తమ సహాయ నటుడు (అజయ్) విభాగంలో అవార్డులు వచ్చాయి.

## మూలాలు

## ఇతర లంకెలు
* 

వర్గం:2012 తెలుగు సినిమాలు
వర్గం:తెలుగు ప్రేమకథా సినిమాలు
వర్గం:తెలుగు కుటుంబకథా సినిమాలు
వర్గం:నితిన్ నటించిన సినిమాలు
వర్గం:ఆలీ నటించిన సినిమాలు
వర్గం:నిత్య మేనన్ నటించిన సినిమాలు
వర్గం:రోహిణి నటించిన సినిమాలు
వర్గం:సుధ నటించిన సినిమాలు
కలియుగ రాజవంశములు

**కలియుగ రాజవంశములు** కోట వెంకటాచలం రచించిన పుస్తకం. దీనిని 1950 సంవత్సరంలో రచించి వారే విజయవాడ నుండి ముద్రించారు.

పాశ్చాత్యులు భారతీయుల చరిత్రను తమకు అనువైన రీతిలో నిర్మించి దేశచరిత్రకు తీవ్ర అన్యాయం చేశారని, దాన్ని సరిదిద్ది పురాణ వాౙ్మయం ఆధారంగా చరిత్ర రచన చేయాలన్న సఫలమైన ప్రయత్నాలు చేసిన కోట వేంకటాచలం ఆ క్రమంలోనే ఈ పుస్తకం రచించారు. రాజుల వంశాల క్రమాలు నక్షత్రమండలం గతిని ఆధారం చేసుకుని వేలయేళ్ళను పురాణాల్లో సవివరంగా గుర్తించేలాగా రచన చేశారని చెప్తూ వాటిని జ్యోతిష, గణిత శాస్త్రాల ఆధారంగా లెక్కకట్టిన వేంకటాచలం ఈ పుస్తకంలో దాని ఆధారంగా కలియుగంలో మన దేశాన్ని పాలించిన రాజవంశాల చరిత్రను రచించారు. ప్రాచీన కాలం నాటి బార్హద్రథ వంశం నుంచి ప్రారంభించి ఇటీవలి వేయి యేళ్ల మహమ్మదీయ, మరాఠా, బ్రిటీష్ పాలకుల వరకూ ఈ గ్రంథం పరిధి విస్తరించింది.

## విషయసూచిక

1. బార్హద్రథ వంశము

2. పద్యోత వంశము

3. శిశునాగ వంశము

4. నంద వంశము

5. మౌర్య వంశము

6. శుంగ వంశము

7. కాణ్వ వంశము

8. ఆంధ్రశాతవాహన వంశము

9. గుప్త రాజులు

10. ప్రమర వంశము

11. మహమ్మదీయ, మహారాష్ట్ర, బ్రిటిషు

12. కలియుగ రాజవంశావళి కాలము

13. పసిద్ధ చారిత్రక కాలములు

14. అవతారముల కాలములు

15. షడ్చక్రవర్తులు

16. గతించిన ప్రాచీన ప్రసిద్ధ రాజులకాలములు

17. అగ్నివంశపు రాజులు

18. ప్రమరవంశపు రాజులు

19. చయహానివంశపు రాజులు

20 శుక్ల లేక చాళుక్యవంశపు రాజులు

21. పరిహారవంశపు రాజులు

22. వైశ్యవంశపు రాజులు

23. పల్లవ, శక, కుషాను, హూణరాజులు

24. పల్లవ, శక, కుషాను రాజుల వివరములు

## మూల ప్రతులు
*అర్కీవ్.ఆర్గ్ లో కలియుగ రాజవంశములు మూలప్రతి.
*భారత డిజిటల్ లైబ్రరీ లో ఈ పుస్తక ప్రతి.

వర్గం:తెలుగు పుస్తకాలు
వర్గం:1950 పుస్తకాలు
వాణీ రంగారావు

**వాణీ రంగారావు**(1944-1995) ప్రసిద్ధ రచయిత్రి, నటి, క్రీడాకారిణి, గాయకురాలు, నృత్యకళాకారిణి, చిత్రలేఖకురాలు. ఈమె విజయవాడలో జన్మించింది. కొంతకాలం అరసం కార్యవర్గ సభ్యురాలిగా పనిచేశారు.

## రచనలు
* మహిళాలోకం కళ్లు తెరిస్తే (నాటకం)
* జీవనవాహిని (నవల)
* కోరికలు (కథ)
* వెలుగు బాటలో సోవియట్ మహిళ (అనువాద రచన)
* దీపం, వెలుగు నగరం (కథా సంపుటాలు)
* యత్రనార్యస్తు పూజ్యతే (రేడియో నాటిక)
* విషాద భారతంలో మరో ఆడపడుచు (నాటిక)
* మకిలి పురుగులు
* కవితావాణి
* హృదయరాగాలు

వీరు కొంతకాలం గుంటూరు జిల్లా చిలకలూరిపేట మునిసిపాలిటీ కౌన్సిలర్ గా పనిచేసి పలు ప్రజాహిత కార్యక్రమాల్లో పాల్గొంటూ అక్కడే కాలంచేశారు.
## మూలాలు

వర్గం:తెలుగు రచయిత్రులు
వర్గం:తెలుగు కళాకారులు
వర్గం:కృష్ణా జిల్లా రచయిత్రులు
వర్గం:విజయవాడ వ్యక్తులు
వర్గం:కృష్ణా జిల్లా మహిళా చిత్రకారులు
వర్గం:కృష్ణా జిల్లా క్రీడాకారిణులు
వర్గం:1944 జననాలు
వర్గం:1995 మరణాలు
మిథునం (2012 సినిమా)

**మిథునం ** 2012 లో విడుదలైన తెలుగు చిత్రం. సుప్రసిద్ద తెలుగు రచయిత శ్రీ రమణ దాదాపు పాతిక సంవత్సరాల క్రితం రచించిన 25 పేజీల మిథునం కథకు తనికెళ్ళ భరణి అందించిన చిత్రరూపమే ఈ చిత్రం.
## కథ
అప్పదాసు (శ్రీపతి పండితారాధ్యుల బాలసుబ్రహ్మణ్యం) విశ్రాంత ఉపాధ్యాయుడు. అర్ధాంగి బుచ్చి (లక్ష్మి) తో కలిసి స్వగ్రామంలో నివసిస్తుంటాడు. పిల్లలందరూ విదేశాలలో స్థిరపడటం వలన దంపతులిద్దరూ మాత్రమే శేషజీవితాన్ని గడుపుతూ, జీవితాన్ని విచారంగా గాక ఎంత రమణీయంగా...రసమయంగా మలుచుకుని తమ శేషజీవితాన్ని ఓ మధురానుభూతిగా మిగిల్చారన్నదే స్థూలంగా కథ... ఈ క్రమంలో వీరిద్దరి మధ్యన జరిగే విశేషాల సమాహారమే ఈ చిత్రం.

కేవలం రెండు పాత్రలు తప్ప సినిమాలో ఏ పాత్ర కనిపించదు. పద్మభూషణ్‌ కెజె యేసుదాసు ఒక పాట, పాత తరం ప్రముఖ గాయని జమునారాణి ఒక జానపదం గీతం ఈ చిత్రంలో పాడారు. జొన్నవిత్తుల ‘కాఫీ దండకం’ రచించారు. ఈ చిత్రం ఆడియో సి.డి. అమెరికాలోని న్యూయార్క్‌ సిటీలో, డల్లాస్‌లో, న్యూజెర్సీలో ప్రవాసాంధ్రుల సమక్షంలో విడుదల చేశారు.

**పాటల జాబితా**

1; ఆది దంపతులు ,జేసుదాస్ ,రచన : జొన్నవిత్తుల రామలింగేశ్వర రావు.

2:ఆవకాయ మనందరిది , ఎస్ పి బాలసుబ్రహ్మణ్యం, స్వప్న , రచన: తనికెళ్ల భరణి.

3: ఎవరు గెలిచారు ఇప్పుడు , కె.జమునా రాణి , రచన: ఆనంద్ మోయీద రావు.

4: కాఫీ దండకం , జొన్నవిత్తుల రామలింగేశ్వర రావు, రచన: జొన్నవిత్తుల రామలింగేశ్వర రావు

## ఆస్కార్ అవార్డుకు నామినేట్
సినిమా ఫిల్మ్ ఫెడరేషన్ అఫ్ ఇండియా ఇచ్చిన సూచనల మేరకు ఈ సినిమా ఆస్కార్ అవార్డు కు నామినేట్ అయ్యింది. ఈ చిత్ర నిర్మాతకు 'మిధునం' సినిమా ఉత్తమ విదేశీ భాషా సినిమా అవార్డు క్యాటగిరి' లో నామినేట్ అయినట్లు లెటర్ అందింది.

## పురస్కారాలు
# నంది పురస్కారం - 2012 నంది పురస్కారాలులో తృతీయ ఉత్తమ చిత్రం, ఉత్తమ మాటల రచయిత (తనికెళ్ళ భరణి), ప్రత్యేక బహుమతులు లక్ష్మి, ఎస్.పి. బాలసుబ్రహ్మణ్యం) విభాగంలో అవార్డులు వచ్చాయి.

## మూలాలు


## బయటి లంకెలు
*అధికారిక వెబ్సైటు 
*చిత్ర విశేశాలు
*శ్రీరమణ రచించిన గ్రంథము- చిత్ర మూల కథ ఇదే 
*తనికెళ్ల భరణి తో ఈటీవి ఇంటర్వ్యూ

వర్గం:2012 తెలుగు సినిమాలు
వర్గం:ఎస్. పి. బాలసుబ్రహ్మణ్యం నటించిన సినిమాలు
జెఫ్ఫా

**జెఫ్ఫా ** 2013 మార్చి 29 న విడుదలైన తెలుగు చిత్రం. ప్రముఖ హాస్య నటుడు బ్రహ్మానందం ప్రధాన నాయకుడిగా నటించాడు.
## కథ
జెఫ్ఫా గా పిలువబడే జాస్మిన్ ఫాల్గుదా (బ్రహ్మానందం) ఒక సాఫ్ట్వేర్ ఇంజనీర్. తన శాడిస్టు బాస్ తో విసిగిపోయి ఉంటాడు. అనుకోని పరిస్థులలో జైలు శిక్ష అనుభవిస్తుంటాడు. తన తెలివి తేటలతో జైలులో అందరి అభిమానాన్ని చూరగొంటాడు. ఎంతలా అంటే చివరికి జైలరు నిక్కీ (వెన్నెల కిశోర్) కూడా అతడిని సలహోలు అడుగుతుంతాడు.అలాంటి ఒక సందర్భంలో జైలరుకి సలహో ఇచ్చి తాను కూడా తప్పించుకునే ఉపాయాన్ని ఆలోచిస్తాడు. చివరికి తన ప్రయత్నంలో సఫలం అయ్యాడా లేదా అన్నది కథ.

## నటులు

*బ్రహ్మానందం - జాస్మీన్ ఫాల్గుదా
*ఆలీ (నటుడు)
*ఆహుతి ప్రసాద్
*ఫిష్ వెంకట్
*తాగుబోతు రమేశ్
*ధన్‌రాజ్
*రఘుబాబు
*మెల్కొటే
*హరీశ్ కోయలగుండ్ల
*శ్రావణ్

## మూలాలు

## బయటి లంకెలు
*చిత్ర సమీక్ష

వర్గం:2013 తెలుగు సినిమాలు
వర్గం:బ్రహ్మానందం నటించిన సినిమాలు
దార్ల నరసింహాచార్యులు

దార్ల నరసింహాచార్యులు (1908-1996) తెలుగు కవి, అభ్యుదయవాది, విమర్శకుడు, రచయిత, రంగస్థల నటుడు.
## జీవిత విశేషాలు
అతను అభినవ వేమన,కవిభూషణ బిరుదాంకితుడు.  సింహతలలాటగంటాకంకణ సన్మానితుడు. అతని రచనలలో శ్రీనివాస స్తోత్రలహరి, కాలగతి శతకం, పార్వతి కళ్యాణం ప్రముఖమైనవి.  హరిశ్చంద్ర నాటకం లో అతను నటించిన నక్షత్రకుని పాత్ర ఆ నాటకానికే వన్నె తెచ్చి పెట్టేది. అతను రచించిన శివశంభో అనే పాట ఎంతో ప్రఖ్యాతి గాంచినది. అతని భార్య పేరు వరహాలమ్మ. వీరికి ఐదుగురు సంతానం.ఇద్దరు కుమారులు,ముగ్గురు కుమార్తెలు. ఈ వంశ వృక్షము మొత్తము పిఠాపురం నందు స్థిరపడినారు. ఇప్పటిరంగస్థల నటులు నక్షత్రుడి పాత్ర దారులు వై.గోపాల రావు అతని ప్రియ శిష్యుడు.
## మూలాలు

వర్గం:తెలుగు కవులు
వర్గం:తెలుగు రచయితలు
వర్గం:తూర్పు గోదావరి జిల్లా రంగస్థల నటులు
వర్గం:1908 జననాలు
వర్గం:1996 మరణాలు
వర్గం:తూర్పు గోదావరి జిల్లా రచయితలు
వెన్నెల కిశోర్

**వెన్నెల కిశోర్** గా సుపరిచితుడైన **బొక్కల కిషోర్ కుమార్** (జ.1980 సెప్టెంబరు 19)  తెలుగు సినీ నటుడు, దర్శకుడు. నటుడు కాకమునుపు ఇతను అమెరికాలో సాఫ్ట్‌వేర్ ఇంజనీర్.

## బాల్యం, విద్యాభ్యాసం
కిశోర్ వాళ్ళది నిజామాబాద్ జిల్లా, కామారెడ్డిలో ఓ మధ్యతరగతి కుటుంబం. తండ్రి బొక్కల లక్ష్మీ నారాయణ ఆంగ్ల ఉపాధ్యాయుడు. కిశోర్ కు నలుగురు అక్కలు. తనకి ఊహ తెలిసేటప్పటికే అక్కలకి పెళ్ళిళ్ళు అయిపోయాయి. పెద్దక్క పిల్లలదీ తనదీ దాదాపు ఒకే వయసు. కిషోర్ ఏడో తరగతిలో ఉండగానే తండ్రి పదవీ విరమణ చేశాడు. చిన్నప్పుడు ఇంట్లో నాన్న దగ్గరే పాఠాలు అభ్యసించాడు. కామారెడ్డి పాఠశాలలో పదో తరగతి దాకా చదువుకున్నాడు. ఇంటర్ చదవడానికి హైదరాబాదుకు వచ్చాడు. మొదట్లో ఎంపిసిలో చేరి అది నచ్చక మళ్ళీ బైపీసీలో చేరి, చివరికి డిగ్రీకి వచ్చే సరికి బీకాంకు మారాడు. హైదరాబాదుకు వచ్చినప్పటి నుంచీ తరచు సినిమాలు చూడటం అలవాటైంది. 
డిగ్రీ పూర్తయిన తరువాత ఏడాదిన్నర పాటు ఓ కోర్సులో చేరాడు. ఆ కోర్సు వల్ల అమెరికా, ఆస్ట్రేలియాల్లోని రెండు విద్యాసంస్థల్లో దాదాపు ప్రవేశం ఖరారైంది. జీఆర్ఈ, టోఫెల్ లో కూడా మంచి స్కోరు సంపాదించాడు. అమెరికాలోని మాస్టర్స్ చదవడానికి ఓ విశ్వవిద్యాలయంలో ఓ సీటు కూడా దొరికింది.

## ఉద్యోగం
మాస్టర్స్ పూర్తవగానే వర్జీనియాలోని థామ్సన్ ఫైనాన్స్ సంస్థలో సాఫ్ట్‌వేర్ టెస్టర్ గా ఉద్యోగం దొరికింది. అక్కడ ఉన్నప్పుడే వెన్నెల (2005) సినిమాకు దర్శకుడు దేవ కట్టా దగ్గర సహాయకుడిగా పనిచేయడానికి వెళ్ళాడు. ఆ సినిమాలో ఖాదర్ పాత్రలో నటించాల్సిన శివారెడ్డికి వీసా కుదరకపోవడంతో ఆ పాత్రలో కిశోర్ నటించాల్సి వచ్చింది. అలా మొదటి సినిమా పేరునే ఇంటి పేరుగా మార్చుకున్నాడు. వర్జీనియాలో ఎన్నారైలకు నెల జీతంతో కూడిన సెలవు ఇచ్చేవారు. ఆ సెలవును వాడుకుని ఈ సినిమాకు పనిచేశాడు. తరువాత చిరంజీవి నటించిన సినిమా స్టాలిన్ సినిమాలో అవకాశం వచ్చినా సెలవు దొరక్క అందులోంచి తప్పుకున్నాడు.

## నట జీవితము
వెన్నెల సినిమా విడుదలయ్యాక మూడేళ్ళు సినిమా ఊసే ఎత్తలేదు. అప్పుడే పెళ్ళి కూడా చేసుకున్నాడు. భార్య పద్మజ కూడా సాఫ్ట్‌వేర్ ఇంజనీరే. కిశోర్ అమ్మ సలహా మేరకు ఇద్దరూ భారత్ కు వచ్చేయాలని నిర్ణయించుకున్నారు. అప్పులన్నీ తీర్చుకుని అక్కడి నుంచి తిరిగి వచ్చేసారు. కిశోర్ ముంబైలోని జెపి మోర్గాన్ లో, భార్య పద్మజకు హైదరాబాదులో మంచి ఉద్యాగాలు దొరికాయి. భారతదేశానికి రాగానే మరిన్ని అవకాశాలు తలుపు తట్టడంతో జెపి మోర్గాన్ లో చేరడానికి మరో ఆరు నెలలు గడువు తీసుకుని పూర్తి స్థాయి నటుడిగా మారిపోయాడు.

జీఆర్8 ప్రొడక్షన్స్ ప్రై.లి. పతాకంపై చైతన్య కృష్ణ, మొనాల్ గజ్జర్ జంటగా వెన్నెల కిశోర్ దర్శకత్వంలో రూపొందిన 'వెన్నెల 1 1/2' చిత్రం దారుణమైన పరాజయం తర్వాత ఇక ఆ వెన్నెలను తన పేరు నుంచి తొలగించారు. ఇప్పుడు కిశోర్ గా మారాడు.

### నటుడిగా

### దర్శకుడు
*జెఫ్ఫా (2013)
*వెన్నెల 1 1/2 (2012) 

## పురస్కారాలు
* 2009: నంది ఉత్తమ హాస్యనటుడు - ఇంకోసారి
* 2015: సైమా ఉత్తమ హాస్యనటుడు - భలే భలే మగాడివోయ్
* 2020: సైమా ఉత్తమ హాస్యనటుడు - భీష్మ

## మూలాలు

వర్గం:తెలుగు సినిమా నటులు
వర్గం:తెలుగు సినిమా హాస్యనటులు
వర్గం:నంది ఉత్తమ హాస్యనటులు
వర్గం:నిజామాబాదు జిల్లా సినిమా నటులు
వర్గం:చేసిన పని వలన పేరు మారిన తెలంగాణ వ్యక్తులు
వర్గం:నిజామాబాదు జిల్లా సినిమా దర్శకులు
ధృష్టద్యుమ్నుడు

thumb|334x334px|కురుక్షేత్ర సంగ్రామంలో పాండవల సైన్యానికి సర్వ సైన్యాధ్యక్షుడిగా వ్యవహరిస్తున్న ధృష్టద్యుమ్నుని దృశ్య చిత్రం
**ధృష్టద్యుమ్నుడు** ద్రుపదుని కుమారుడు. ద్రౌపది అన్న. ద్రుపదుడు చేసిన యజ్ఞంలో ద్రౌపదితో పాటు ధృష్టద్యుమ్నుడు ఉద్భవించాడు. తన మిత్రుడు తనను అవమానించిన పాండవుల గురువు ద్రోణుని సంహరించేందుకు ద్రుపదుడు తపస్సు చేయగా వరం చేత ధృష్టద్యుమ్నుడు జన్మించాడు. ఇతడు కురుక్షేత్ర యుద్ధంలో పాండవుల సైన్యానికి సర్వసైన్యాధ్యక్షుడిగా ఉన్నాడు. కురుక్షేత్ర యుద్ధంలో ద్రోణుని హతమార్చి, తన తండ్రి ద్రుపదుని కోరికను నెరవేర్చాడు. తండ్రిని చంపినందుకు ప్రతీకారంగా ద్రోణుడి కొడుకైన అశ్వత్థామ చేతిలో ఉపపాండవులతో పాటు మరణిస్తాడు.

## కథ
ధృష్టద్యుమ్నుడు పుట్టడమే ద్రోణున్ని సంహరించడానికి పుడతాడు. అయినా సరే ద్రోణుడు అతన్ని శిష్యుడిగా స్వీకరిస్తాడు. ద్రౌపది స్వయంవరం సమయంలో ధనుర్విద్యలో గెలిచి తన చెల్లెల్ని వివాహం చేసుకున్న బ్రాహ్మణ యువకుణ్ణి వెంబడిస్తూ వెళ్ళి అతను పాండవ మధ్యముడు అర్జునుడు అని కనుగొంటాడు.

## యుద్ధం
కురుక్షేత్ర సంగ్రామంలో భీష్ముడి తర్వాత ద్రోణాచార్యుడు సర్వసేనాధ్యక్షుడవుతాడు. ద్రోణుడు ఆయుధం పట్టుకుంటే అతన్ని ఎదిరించి ఎవరూ పోరాడలేరని భావించిన శ్రీకృష్ణుడు *అశ్వత్థామ హతః* (అశ్వత్థామ చనిపోయాడు) అని పెద్దగా *కుంజరః* (ఏనుగు) అని చిన్నగా వినపడకుండా ధర్మరాజు చేత అనిపిస్తాడు. అది విని ఆయుధాన్ని విసర్జిస్తాడు ద్రోణుడు. అదే సమయంలో అతని శిరసు ఖండించి సంహరిస్తాడు ధృష్టద్యుమ్నుడు. మాయోపాయంతో తన తండ్రిని చంపిన విధానాన్ని చూసి కోపంతో రేగిపోతాడు అశ్వత్థామ. పాండవులనందరినీ చంపి తన తండ్రి చావుకు ప్రతీకారం తీర్చుకోవాలనుకుంటాడు. రాత్రి సమయంలో పాండవుల శిబిరానికి వెళ్ళి ఉపపాండవులు (ఐదుమంది)తో పాటు ధృష్టద్యుమ్నుడిని కూడా సంహరిస్తాడు. పాండవులు, కృష్ణుడు శిబిరానికి తిరిగి వచ్చి జరిగిన ఘోరాన్ని చూసి అశ్వత్థామపై పగ తీర్చుకోవాలనుకుంటారు. యుద్ధంలో పాండవులు ఎదురైనప్పుడు వారిని సంహరించడానికి బ్రహ్మాస్త్రాన్ని ప్రయోగిస్తాడు. ప్రతిగా అర్జునుడు పాశుపతాస్త్రాన్ని ప్రయోగిస్తాడు. అవి రెండూ ఉపసంహరించుకోకపోతే ప్రళయం సంభవించి జగత్తు మొత్తం నాశనమైపోతుందని దేవతలు వారిని ఉపసంహరించుకోమంటారు. అర్జునుడు తన అస్త్రాన్ని ఉపసంహరించుకోగా అశ్వత్థామ మాత్రం ఉత్తర గర్భంలో ఉన్న శిశువును సంహరిస్తే పాండవుల వంశం నశిస్తుందని అలా దారి మళ్ళిస్తాడు. కాని కృష్ణుడు ఆ బిడ్డను తిరిగి బతికించి, అలాంటి పాపపు పనిని చేసినందుకు అతని నుదుటిపై ఉన్న మణిని తీసివేయమంటాడు.

## మూలాలు

వర్గం:మహాభారతంలోని పాత్రలు
జైనుల జాబితా

thumb|220x220px|మహావీర్ జయంతి సందర్భంగా చండీగఢ్ లోని ఒక ఆలయంలో జైన్ సన్యాసినులు ఉపన్యాసం ఇస్తున్న దృశ్యచిత్రం
జైన మతాన్ని పార్శ్వనాధుడనే వాడు స్థాపించాడు. పార్శ్వనాధుడు 22 వ తీర్థంకరునిగా గుర్తు పెట్టుకొన్నారు. కనుక జైన మతం వర్థమాన మహావీరుని కంటే ముందే వుంటుందంటారు. అంతే కాదు, ఇది వేదమతం కాలం నుంచే వుందంటారు. ఎలాగంటె ఈ మతానికి 24 మంది తీర్థంకరులున్నారని, చివరివాడు వర్థమానుడని, మొదటి వాడు ఋషభదేవుడు,అరిష్టనేములని అంటారు. ఋషభదేవుడు మొదటి తీర్థంకరుడు. అతని గురించి ఋగ్వేదంలో పేర్కొనబడింది. అంతే కాదు యితడు విష్ణుపురాణం లో, భాగవత పురాణంలో నారాయణావతారంగా కీర్తించబడ్డాడు. దీనిని బట్టి జైన మతం ఋగ్వేద మతం అంత పాతది. ఈ 24 తీర్థంకరుల లేదా ప్రవక్తల ప్రవచనమే జైనం. ఆ 24 ప్రవక్తలు వీరు;

## జైనుల ప్రవక్తల జాబితా
      
1. ఋషభ దేవుడు

2. అజితుడు

3. సంభవుడు

4. అభినందనుడు

5. సుమతి

6. పద్మ ప్రభు

7. సుపార్శ్వ

8. చంద్ర ప్రభు

9. పుష్పదంత లేక సువిధి

10. షింతల

11. ష్రేయన్య

12. వాసువ్

13. విభాత

14. అనంత

15. ధర్మ

16. షాంతి

17. కుంతు

18. అర

19. మల్లినాథ

20. మునిస్రవత

21. నమి

22. నేమి

23. పార్శ్వనాధ

24. మహావీర
 
విశ్వం పుట్టి ఎన్నో వలయాల కాలం గడిచింది. ప్రతి వలయంలోనూ 24 మంది తీర్థంకరులు , పండ్రెండు మంది విశ్వ చక్రవర్తులు. మొత్తం మీద 63 మంది గొప్ప వ్యక్తులుంటారు.

## మూలాలు

## వెలుపలి లంకెలు
వర్గం:జైనమతము
చానెల్ ప్రెస్టన్

**చానెల్ ప్రెస్టన్** (జననం డిసెంబరు 1, 1985) అమెరికా దేశానికి చెందిన ఒక శృంగార నటి. ఆమె శృంగార చిత్ర పరిశ్రమలోనికి 2010 వ సంవత్సరంలో తన 24 వ ఏట ప్రవేశించింది.
250px|కుడి|thumb
## మూలాలు

## ఇతర లింకులు

* 
* 
* 
* 
* "I’m a Porn Star, and I Believe in God"

వర్గం:1985 జననాలు
వర్గం:జీవిస్తున్న ప్రజలు
పార్వతీ మెల్టన్

**పార్వతీ మెల్టన్ ** ఒక ఇండో అమెరికన్ సినీ నటి. తల్లి దండ్రులు భారతీయులు. ఈమె తెలుగుతో పాటు పలు భారతీయ భాషా చిత్రాలలో నటించింది.  నట శిక్షకుడు ఎన్.జె. భిక్షు దగ్గర నటనలో శిక్షణ తీసుకున్నది.

## నటించిన చిత్రాలు

## మూలాలు

వర్గం:1989 జననాలు
వర్గం:తెలుగు సినిమా నటీమణులు
వర్గం:తమిళ సినిమా నటీమణులు
వర్గం:హిందీ సినిమా నటీమణులు
వర్గం:మలయాళ సినిమా నటీమణులు
వర్గం:జీవిస్తున్న ప్రజలు
అరవింద్ 2

**అరవింద్ 2 ** 2013 మార్చి 29న విడుదలైన తెలుగు చిత్రం. గతంలో విడుదలైన **ఎ ఫిల్మ్ బై అరవింద్** చిత్రానికి ఇది రెండవభాగము.
## కథ
ఒక అటవీ ప్రాంతంలో వెళ్ళేవాళ్ళందరూ ఒక అగంతకుడి చేతిలో హతమవుతుంటారు. కథానాయకుడు అరవింద్ (శ్రీ), అతని ప్రియురాలు (మాధవీలత), మిత్రబృందం అదే అడవిలో తప్పిపోతారు. వాళ్ళని వెతుక్కుంటూ అరవింద్ బయలుదేరతాడు. అదే సమయంలో ఆ అడవిలో ఒక సినిమా చిత్రీకరణ జరుగుతుంటుంది. అందులో ఒక నాయకుడిగా అరవింద్ ని తీసుకుంటారు. ఒక్కొక్కరుగా ఈ చిత్రబృందం కూడా హత్యకు గురవుతుంది. చివరికి హంతకుడిని ఎలా పట్టుకున్నారనేది ముగింపు.

## నటులు
*శ్రీ
* మాధవీలత
* కమల్ కామరాజు
* అవసరాల శ్రీనివాస్
* అడోనికా
## బయటి లంకెలు
*చిత్ర వివరాలు

వర్గం:2013 తెలుగు సినిమాలు
గౌరవం (అయోమయ నివృత్తి)

*గౌరవం (సినిమా) - 1974 లో విడుదదైన తెలుగు చిత్రం
*గౌరవం (2013 సినిమా) - 2013 తెలుగు సినిమా
దమ్ము

**దమ్ము** 2012 లో విడుదలైన తెలుగు భాషా చిత్రం. ఇందులో జూనియర్ ఎన్.టి.ఆర్.,త్రిష,కార్తికా ముఖ్య పాత్రలు పొషించారు.
ఈ చిత్రనికి బోయపాటి శ్రీను దర్శకుడు.ఈ చిత్రాన్ని సింగమగన్ గా తమిళములో,దమ్ముగా హిందీ లో అనువదించారు.
## కథ

రామ చంద్ర (ఎన్.టి.ఆర్.) తన స్నేహితుడితో పాటు సాధారణ జీవితాన్ని గడిపే ఒక అనాధ.అతను చాలా ధనిక అమ్మాయి అయిన సత్య (త్రిష) తో ప్రేమలో పడతాడు.రామచంద్ర యొక్క కుటుంబ చరిత్ర, వంశీమూ చాలా ప్రాముఖ్యత కలిగిన ఒక షరతును సత్య విదిస్తుంది.
రామచంద్ర ఒక ధనవంతుడు, శక్తివంతమైన రాజ కుటుంబం ఒక వారసుడిని దత్తత తెసుకునే పని మీద ఉన్నారని తెలుసుకుని అవకాశం దక్కించుకుంటాడు.కాని అతను ఆ ఊరు వెళ్ళిన తరువాత ఆ కుటుంబం ఎంత ప్రమాదమ్లో ఉందో తెలుస్తుంది.ఆ కుటుంబానికి మరొక శక్తివంతమైన కుటుంబానికి (నాజర్  నాయకత్వంలో) తరతరాల పగ కలిగి ఉంటుంది.
ఈ ప్రాంతంలోని వేలాదిమంది ప్రజలు తమ మనుగడ కోసం ఇప్పుడు అతనిపై ఆధారపడుతున్నారని కూడా అతను తెలుసుకుంటాడు.అతను కుటుంబానికి నిజమైన వారసుడని అతను తెలుసుకుంటాడు.అతను ఆ పగను శంతితో జయించాలనుకుంటాడు.కానీ ప్రత్యర్థి ముఠా అతనికి అవకాశం ఇవ్వదు.దానితో అతను నాజర్ యొక్క ఇద్దరు కొడుకులను చంపి,మూడవ కొడుకు పీక మేద కత్తి పెట్టి,నాజర్ కళ్ళు తెరుస్తాడు.చివరికి నాజర్  అతను తప్పు అని తెలుసుకుంటాడు, అందరికీ క్షమాపణ చేస్తున్నాడు.రామ చంద్ర గ్రామంలో హీరోగా మారాడు.

## పాటల జాబితా
ఓ లిలీ , రచన: చంద్రబోస్, గానం. బాబాసేహగల్  

రూలర్ ,(మూవీ వెర్షన్) రచన: చంద్రబోస్, గానం.పృద్విచంద్ర , రేవంత్ , సాహితి   

రాజా వాసిరెడ్డి , రచన: చంద్రబోస్ , గానం.ఎం.ఎం కీరవాణి , కృష్ణచైతన్య    

వాస్తు బాగుందే , రచన: చంద్రబోస్, గానం.రాహూల్ సింప్లీగంజ్ , శ్రావణ భార్గవి, శివాని     

దమ్ము , రచన: చంద్రబోస్, గానం . రాహుల్ సింప్లీ గంజ్, శ్రావణ భార్గవి , శివాని      

రూలర్,  (సి. డీ . వెర్షన్)       రచన: చంద్రబోస్, గానం. ఎం ఎం కీరవాణి, గీతామాధురి           

## తారాగణం

* రామచంద్ర/రాజా వాసి రెడ్డి విజయ ద్వజ శ్రి సింహగా ఎన్.టి.ఆర్.
* సత్యగా త్రిష కృష్ణన్
* నీల వేణిగా కార్తికా నాయర్
* ఎన్.టి.ఆర్. తల్లిగా భానుప్రియ
* ఎన్.టి.ఆర్. తండ్రి రాజా వాసి రెడ్డిగా సుమన్
* ఎన్.టి.ఆర్. తాతయ్యగా కోట శ్రీనివాసరావు
* ప్రతినాయకుడిగా నాజర్
* నాజర్ పెద్ద కొడుకుగా సంపత్ రాజ్
* ఆర్. విద్యాసాగ‌ర్‌రావు కలెక్టర్
* నాజర్ రెండవ కొడుకుగా కిషోర్
* బ్రహ్మానందం
* కార్తికా తండ్రిగా ఆహుతి ప్రసాద్
* తనికెళ్ళ భరణి
* శుభలేఖ సుధాకర్
* రచనా మౌర్య
* మరియం జకారియా (ఐటమ్ సాంగ్)

వర్గం:కోట శ్రీనివాసరావు నటించిన సినిమాలు
వర్గం:బ్రహ్మానందం నటించిన సినిమాలు
పరిటాల సునీత

పెనుకొండ దివంగత శాసనసభ్యులు శ్రీ పరిటాల రవీంద్ర గారి భార్య శ్రీమతి పరిటాల సునిత.

ఈమె పెనుకొండ శాసనసభ నియొజక వర్గంనుండి 2005 సం|| ఒక సారి శాసనసభ్యురాలిగా ఎన్నికయ్యారు, ప్రస్తుతము రాప్తాడు నియెుజక వర్గ శాసన సభ్యురాలిగా ఉన్నారు.

పరిటాల సునీత 1970 మే 20 వతేదీన అనంతపురం జిల్లా, రామగిరి మండలం, వెంకటాపురం గ్రామంలో ఒక మధ్యతరగతి కుటుంబంలో జన్మించారు. తండ్రి ధర్మవరకు కొండన్న, తల్లి సత్యవతి. ఈమెకు ఒక చెల్లెలు, ఇద్దరు తమ్ముళ్ళు (బాలాజీ, మురళి) ఉన్నారు.

1984 అక్టోబరు 27 న ఈమె వివాహం పరిటాల రవీంద్రతో జరిగింది. ఒక సాధారణ గృహిణిగా వున్న పరిటాల సునీత, భర్త పరిటాల రవీంద్ర హత్యానంతరం తప్పనిసరి పరిస్థితులలో రాజకీయ రంగప్రవేశం చేయవలసి వచ్చింది.
ఆమె 2014లో ఎన్నికల్లో ఎమ్మెల్యేగా గెలిచి టీడీపీ ప్రభుత్వ హయాంలో  మహిళా సాధికారత, శిశు సంక్షేమం, వికలాంగ, వృద్ధుల సంక్షేమం శాఖల మంత్రిగా పని చేసింది.

## మూలాలు

వర్గం:అనంతపురం జిల్లాకు చెందిన మహిళా రాష్ట్ర మంత్రులు
వర్గం:అనంతపురం జిల్లా మహిళా రాజకీయ నాయకులు
వర్గం:అనంతపురం జిల్లా నుండి ఎన్నికైన మహిళా శాసన సభ్యులు
వర్గం:భర్త నుండి వారసత్వంగా రాజకీయాల్లోకి వచ్చినవారు
ఫిష్ వెంకట్

**ముంగిలంపల్లి వెంకటేశ్‌ **(1971 ఆగష్టు 3 - 2025 జులై 18), ఒక తెలుగు సినిమా నటుడు. ఫిష్‌ వెంకట్‌ వందకు పైగా చిత్రాల్లో హాస్యనటుడిగా, క్యారెక్టర్‌ ఆర్టిస్టుగా నటించి ఆది, దిల్‌, బన్ని, అత్తారింటికి దారేది, డీజే టిల్లు లాంటి  హిట్‌ సినిమాల్లో నటించి మంచి గుర్తింపు తెచ్చుకున్నాడు.

## నేపధ్యం
ఫిష్ వెంకట్ అసలు పేరు **ముంగిలంపల్లి వెంకటేశ్‌**. హైదరాబాదులో పుట్టి పెరిగాడు. ఈయన కేవలం 3వ తరగతి వరకు మాత్రమే చదువుకున్నాడు. మొదట్లో ముషీరాబాద్‌లోని కూరగాయల మార్కెట్‌లో చేపలు అమ్ముకునే వ్యాపారం చేసేవాడు. దానితో అందరూ ఫిష్‌ వెంకట్‌గా పిలిచేవారు. దివంగత నటుడు శ్రీహరి ద్వారా సినీ పరిశ్రమలోకి అడుగుపెట్టిన వెంకట్‌ను దర్శకుడు వి. వి. వినాయక్ 2002లో *[[ఆది (సినిమా)|ఆది]]* సినిమా ద్వారా సినీ ప్రపంచానికి పరిచయం చేశాడు. వెంకట్  ఇతడు ఎక్కువగా తెలంగాణా మాండలికము మాట్లాడే హాస్య, దుష్ట పాత్రలు పోషించాడు. ఆది సినిమా ద్వారా ప్రజాధరణ పొందిన వెంకట్ సుమారు 90 సినిమాల్లో నటించాడు.

## వ్యక్తిగత జీవితం
ఇతనికి ఇద్దరు భార్యలు, ముగ్గురు కొడుకులు, ఒక కూతురు ఉన్నారు. పెదబాబు యాదేష్ ‘వీడు తేడా’, ‘ప్రేమ ఒక మైకం’, ‘డి ఫర్ దోపిడీ’ చిత్రాల్లో ప్రతినాయకుడి పాత్రలు చేశాడు.

## నటించిన చిత్రాలు

## మరణం
ఫిష్ వెంకట్ 54 ఏళ్ల వయసులో మూత్రపిండాల సంబంధిత సమస్యలతో బాధపడుతూ  హైదరాబాదు చందానగర్‌లోని ఒక ప్రైవేట్ ఆస్పత్రిలో చికిత్స పొందుతూ 2025 జులై 18న మరణించాడు.

## మూలాలు

## బయటి లింకులు
*

వర్గం:తెలుగు సినిమా నటులు
వర్గం:తెలుగు సినిమా హాస్యనటులు
వర్గం:తెలుగు సినిమా ప్రతినాయకులు
వర్గం:2025 మరణాలు
కీర్తి చావ్లా

**కీర్తి చావ్లా ** ఒక భారతీయ సినీ నటి. విజయవంతమైన పలు తెలుగు చిత్రాలతో బాటు కన్నడ, తమిళ చిత్రాలలో కూడా నటించింది.
## నట జీవితము

## బయటి లంకెలు

వర్గం:తెలుగు సినిమా నటీమణులు
వర్గం:కన్నడ సినిమా నటీమణులు
వర్గం:తమిళ సినిమా నటీమణులు
జానపద గేయాలు (అవసరాల అనసూయ)

thumb
**జానపద గేయాలు** అవసరాల అనసూయ రచించిన జానపద గేయాల సంకలనం. దీనిని ఆంధ్రప్రదేశ్ సంగీత అకాడమి 1983లో ముద్రించింది.

## జానపద గేయాలు

1. గనపతయ్య గనపతయ్య

2. కొయ్యోడుపదం

3. కోలాటంపాట

4. వయసుపొంగు

5. నన్నుజూసి నవ్విందీ

6. సిరిసిరిమువ్వా

7. రెండెడ్లా బండిస్తా

8. కాకినాడ సెలగపప్పు

9. మాబావ వచ్చేడు

10. నీకునీవారులేరు

11. ఓచిన్నదానా

12. గుంటూరుచిన్నదాన

13. గూడూరుచిన్నదానా

14. పచ్చబొట్టు పొడిపించుబావా

15. ఈరమ్మోబుల్లీరమ్మా

16. అన్నాడేవస్తనన్నాడె

17. వస్తావంటెపిల్ల

18. కూలికొస్తావంటెపిల్ల

19. ఓలోలెఓలోలె

20. బండెనకబండికట్టి

21. సెంగావీసీరగట్టి

22. గిద్దలగిరి కొండలనడుమా

23. ర్యాలీరావులపాడు

24. చీరకట్టూకూని

25. కోసిందికోయ్‌తూటకూర

26. ఘల్లుఘల్లుమని చప్పుడేస్తోంది

27. ఏంపిల్లో సింకిరి బింకిరిగున్నావు

28. నక్కలోళ్ళసిన్నదాన్ని

29. అంతేనాకుచాలు

30. కృష్ణుడు చెంచిత

31. నానేరాలుఎంచడే

32. ఎటులా నేనడుగవస్తినే

33. కొప్పులపువ్వులూ

34. పసిబాల్నోయమ్మ

35. గోదారోంసిన్నది

36. సీమదానభూమిదాన

37. కోటిరత్నము ముద్దుకోమలాంగి

38. ఓనందగిరి బంగారుమామ

39. ఏమొదిన ఏమొదిన

40. బేట్రాయిసామిదేముడా

41. పాలామునికూతురు

42. గొబ్బియళో చిక్కుడు పూసింది

43. గొబ్బితట్టుదామురారె

44. గొబ్బియళ్లోసకియావినవె

45. గొబ్బియళ్లొ గొబ్బియని పాడరమ్మా

46. పోపోపోచెలి

47. దుక్కులుదుక్కులు

48. అమ్మమాయమ్మా

49. ఎంతటివాదోయ్

50. శివశివమూర్తివి

51. దుంపదుంపఏయెంటికాలు

52. బేకుమానుకొట్టిచ్చి

53. వల్లారిబాబో

54. ఏడుకొండలవాడా

55. హోలీహోలీరె

56. మదనకాముడో

57. రామనాళందనాలో

58. నోమీనమల్లాలు

59. ఓసందమామయలో

60. కడుపుసల్లానితల్లి

61. చిత్తచిత్త వానకురిసె

62. పన్నెండుధాన్యాలు

63. ఒడినిండపస్పేస్కొ

64. నాటవేసీవేసీవేసీ

65. వానాగొట్టాదాయె

66. దిగెనమ్మబోడిగుట్ట

67. కొడుకంటుపుట్టాడు

68. ముగురన్నలతోడ

69. దాకెళ్లబియ్యం

70. మందులోళ్ళమండో

71. దిగుదిగునాగన్న

72. దిగుదిగుదిగునాగ

73. దిగు దిగు నాగన్న

74. నాటేరమ్మ నాటేరు

75. ఒయిబావల్లార తుమ్మెదా

76. ఏవూరు ఏపల్లె తుమ్మెదా

77. అగరపట్టిండి ఎన్నెలా

78. కుట్టమ్మా గోపాలకుట్టమ్మా

79. దేవుడయ్యాదేవుడు

80. పొట్టేల్ని కన్నతల్లి

81. కాకరచెట్టుమేకలుమేసె

82. ఆకొండబోడీ

83. ఒకరికి చేతులిచ్చావ్

84. పెళ్లిపెల్లన్నాడు

85. పసలపూడి

86. దుడ్డుగట్టెత్తుకోని

87. బండీర పొగబండీర

88. గాజులుగాజులయ్య

89. తమలపాకులమీద

90. కొండొండోరి సెరువులకాడా

వర్గం:తెలుగు పుస్తకాలు
వర్గం:1983 రచనలు
శ్రీనివాస రెడ్డి

**శ్రీనివాస రెడ్డి ** తెలుగు నటుడు. ఎక్కువగా హాస్యప్రధాన పాత్రలు చేస్తుంటాడు. దర్శకుడు పూరీ జగన్నాధ్ తన చిత్రాలలో మంచి పాత్రలను ఇచ్చి ఇతడిని ప్రోత్సహించాడు.శ్రీనివాసరెడ్డి గీతాంజలి (2014 సినిమా)లో హీరోగా నటించాడు.
## నేపధ్యము
పుట్టి పెరిగింది ఖమ్మం జిల్లాలో. విద్యాభ్యాసాన్నంతా అక్కడే పూర్తి చేశాడు. మిమిక్రీ కళతో బాగా పేరు తెచ్చుకున్నాడు. దీనితో టీ వీ రంగంలో చిన్న చిన్న వేశాలు వచ్చాయి. తర్వాత కొన్ని హాస్య ప్రధాన పాత్రలు పోషించాడు. ఇతడిలోని ప్రతిభను గుర్తించిన పూరీ జగన్నాధ్, తన హిట్ చిత్రం ఇడియట్ సినిమాలో నాయకుడి స్నేహితుడు పాత్రను ఇచ్చాడు. ఇందులో బాగా నటించిన శ్రీనివాస రెడ్డి, మరిన్ని అవకాశాలను సొంతం చేసుకుని విజయపధంలో దూసుకుపోయాడు.

## నటించిన చిత్రాలు

* పాంచ్ మినార్ (2025)
* రామం రాఘ‌వం (2025)
* కాఫీ విత్ ఏ కిల్లర్ (2025)
* సంక్రాంతికి వస్తున్నాం (2025)
* గేమ్ ఛేంజర్ (2025)
* మత్తు వదలరా 2 (2024)
* గీతాంజలి మళ్ళీ వచ్చింది (2024)
* మూడో కన్ను (2024)
* విద్య వాసుల అహం (2024)
* రాఘవరెడ్డి (2024)
* భువన విజయమ్ (2023)
* వాల్తేరు వీరయ్య (2023)
* వాంటెడ్ పండుగాడ్
*ప్లాన్ బి (2021)
*వజ్ర కవచధర గోవింద (2019)
* 2019- భాగ్యనగరవీధుల్లో గమ్మత్తు (దర్శకుడు, సహ నిర్మాత, హీరో)
* 2019- వెంకీ మామ
* 2019 - రూలర్
*2018 - ''అమర్ అక్బర్ ఆంటోని''
*2018 - జంబలకిడిపంబ
*2017 - రాజా ది గ్రేట్
*2017 - ఆకతాయి
* 2017 - 2 కంట్రీస్
* 2016 - సుప్రీమ్
*2016 - జయమ్ము నిశ్చయమ్మురా - (కథానాయకుడు)
*2016 - ప్రేమమ్
* 2015 - కిక్ 2 (2015)
* 2014 - గలాట
* 2014 - బూచమ్మ బూచోడు
* 2014 - గీతాంజలి - (కథానాయకుడిగా పరిచయం)
* 2013 - రేస్
* 2013 - ఒక్కడినే
* 2013 - సేవకుడు
* 2013 - సీతమ్మ వాకిట్లో సిరిమల్లె చెట్టు 
* 2013 - అబ్బాయి క్లాస్ అమ్మాయి మాస్
* 2012 - దరువు (సినిమా)
* 2012 - ఇష్క్ 
* 2012 - అయ్యారే
* 2011 - సోలో 
* 2011 - వీర 
* 2011 - పాయిజన్
* 2011 - దూకుడు (సినిమా) 
* 2010 - ఆర్య 2 
* 2010 - నమోవెంకటేశ 
* 2010 - డార్లింగ్ (2010 సినిమా) 
* 2010 - కామెడీ ఎక్స్‌ప్రెస్
* 2010 -రామ రామ కృష్ణ కృష్ణ (సినిమా)
* 2009 - మల్లి మల్లి
* 2009 - జగర్దురు శ్రీ షిర్డీ సాయిబాబా
* 2009 - బెండు అప్పారావు RMP (సినిమా) 
* 2009 - రాత్రి 
* 2009 - కాస్కో
* 2009 - ఆంజనేయులు (సినిమా)
* 2008 - పరుగు (2008 సినిమా)
* 2008 - రెడీ
* 2008 - కింగ్ (సినిమా) 
* 2007 - విజయదశమి
* 2007 - దేశముదురు
* 2007 - దుబాయ్ శీను 
* 2007 - ఢీ
* 2005- అదిరిందయ్యా చంద్రం
* 2004-  143 
* 2004 - సారీ నాకు పెళ్లైంది
* 2004 - గౌరి
* 2004 - వెంకీ 
* 2003 - విజయం
* 2003 - నాగ 
* 2002 - ఇడియట్ 
* 2001 - ఇష్టం

## అవార్డులు
* 2022- సైమా ఉత్తమ హాస్యనటుడు - కార్తికేయ 2

## మూలాలు

## బయటి లంకెలు
*శ్రీనివాస రెడ్డి నటించిన చిత్రాల జాబితా
*శ్రీనివాస రెడ్డి గురించి దిహిందూ పత్రికలో వార్త

వర్గం:తెలుగు సినిమా నటులు
వర్గం:తెలుగు సినిమా హాస్యనటులు
వర్గం:టెలివిజన్ నటులు
చిట్టిబాబు

**చిట్టిబాబు** తెలుగువారిలో కొందరి పేరు. ఇదే పేరుతోనున్న వ్యాసాల జాబితా :

* చిన్నారి చిట్టిబాబు (1971 సినిమా) - 1971 లో విడుదలైన తెలుగు సినిమా.
* చిన్నారి చిట్టిబాబు (1981 సినిమా) - 1981 లో విడుదలైన తెలుగు సినిమా.
* చిట్టిబాబు (నటుడు) - తెలుగు సినిమా హాస్యనటుడు.
* చిట్టిబాబు (వైణికుడు) - ప్రముఖ వీణా విద్వాంసుడు.
ఆది పినిశెట్టి

**ఆది పినిశెట్టి** (జ.1982 డిసెంబరు 14)  గా సుపరిచితుడైన సాయి ప్రదీప్ పినిశెట్టి తెలుగు, తమిళ నటుడు. ఇతను దర్శకుడు రచయితైన రవిరాజా పినిశెట్టి కుమారుడు. అతను నంది పురస్కారం, సిమా పురస్కార విజేత. అతను రెండు సార్లు దక్షినాని ఫిలింఫెర్ పురస్కారాలకు నామినేట్ కాబడ్డాడు. అతను 2006లో ఒక 'వి' చిత్రం చిత్రం ద్వారా తెలుగు సినిమా రంగంలోకి అడుగు పెట్టాడు. 2009 లో శంకర్ నిర్మించిన ఈరం చిత్రం ద్వారా గుర్తింపు పొందాడు.
## వివాహం
ఆది పినిశెట్టి వివాహం నటి నిక్కీ గల్రానీతో  చెన్నైలోని ఓ ప్రైవేట్‌ ఫంక్షన్‌ హాల్‌లో 2022 మే 18న వివాహం జరిగింది. 
## నటించిన చిత్రాలు

## వెబ్ సిరీస్
* మోడరన్ లవ్ హైదరాబాద్
* మయసభ (2025)

## పురస్కారాలు
సైమా అవార్డులు

* 2017: ఉత్తమ సహాయనటుడు (నిన్నుకోరి)

## మూలాలు

## బయటి లంకెలు
* 

వర్గం:తెలుగు సినిమా నటులు
వర్గం:తమిళ సినిమా నటులు
వర్గం:తెలుగు సినిమా ప్రతినాయకులు
వర్గం:1982 జననాలు
వర్గం:జీవిస్తున్న ప్రజలు
వర్గం:సినీ వారసత్వం గల తెలుగు సినిమా వ్యక్తులు
వనారస కమలమ్మ

**వనారస కమలమ్మ** రంగస్థల నటి.

## జననం
కమలమ్మ, శ్రీమతి సింధూరి నర్సమ్మ, సింధూరి వెంకటప్పయ్య దంపతులకు కమలాపురంలో జన్మించింది.

## రంగస్థల ప్రస్థానం
నాలుగో ఏట బాలనటిగా రంగస్థలంలోకి ప్రవేశించింది. అనసూయ నాటకంలో (అనసూయ, లక్ష్మి, మన్మథుడు, గంగ, సరస్వతి), శ్రీ కృష్ణలీలలు నాటకంలో (నారద, దేవకి, యశోద), హరిశ్చంద్రలో (చంద్రమతి), మాయాబజార్ లో (సుభధ్ర, రేవతి), సావిత్రిలో (మాళవి, సావిత్రి, సఖి, నారద), గుణసుందరిలో (దాది), కాంతామతిలో (కాంచనమాల, కాంతామతి), గంగావతరణంలో (మోహిని), కురుక్షేత్రంలో (అశ్వథ్థామ, సత్యభామ, ద్రౌపది), ప్రమీలార్జునీయంలో (మలయవతి, చారుమతి), పాతాళ భైరవిలో (రాణి), బొబ్బిలియుద్ధంలో (సూత్రధారుడు, మల్లమదేవి), బాలనాగమ్మలో (భూలక్ష్మి, మాలనాగమ్మ, సంగు), లవకుశలో (సీత), దేవదాసులో (కనకతీర, కమల, తారా, కనకసేనుడు), లంకాదహనంలో (సీత), ప్రహ్లదలో (లీలావతి), శ్రీ కృష్ణతులాభారంలో (రుక్మిణి), చింతామణిలో (రాధ, చిత్ర, చింతామణి), రామాంజనేయ యుద్ధంలో (శాంతిమతి), గయోపాఖ్యానంలో(సుభద్ర, చిత్రలేఖ), సక్కుబాయిలో (రాధ), బ్రహ్మంగారి చరిత్రలో (అచ్చమాంబ, గోవిందమ్మ, వీరపావులాంబ), రంగూన్ రౌడిలో (అన్నపూర్ణ) తదితర పాత్రలో నటించింది.

## మూలాలు
* **వనారస కమలమ్మ**, కళాదీపికలు (సమకాలీన రంగస్థల నటీమణులు), ప్రథమ ముద్రణ, సంపాదకులు: వి.ఎస్. రాఘవాచారి., కళాదీపిక మాసపత్రిక, తిరుపతి, అక్టోబరు 2011.

వర్గం:తెలుగు రంగస్థల నటీమణులు
వర్గం:జీవిస్తున్న ప్రజలు
వర్గం:తెలుగు కళాకారులు
వర్గం:తెలుగు నటీమణులు
వర్గం:తెలుగు రంగస్థల కళాకారులు
బాబా ఫక్రుద్దీన్

**సయ్యద్ నా ఖ్వాజా బాబా ఫక్రుద్దీన్ సుహర్వర్ది ** : (سیدنا خواجہ فخردیں سہروردی) బాబయ్య స్వామిగా పిలవబడే హజరత్ బాబా ఫక్రుద్దీన్ రహమతుల్లాఅలై భారతదేశంలో, ముఖ్యంగా ఆంధ్రప్రదేశ్ లో ముస్లిం ప్రబోధనలను ప్రచారం చేసిన వ్యక్తి. అనంతపురం జిల్లా, పెనుకొండ పట్టణం కేంద్రంగా చేసుకుని దైవ సందేశాన్ని ప్రచారం చేశారు. అక్కడే తనువు చాలించారు.
## చరిత్ర

బాబయ్య స్వామిగా పిలవబడే హజరత్ బాబా ఫక్రుద్దీన్ రహమతుల్లాఅలై 12వ శతాబ్దానికి చెందినవారు, ఈయన పవిత్ర సమాధి పెనుకొండ పట్టణం అనంతపురం జిల్లాలో ఉంది. హజరత్ బాబా ఫక్రుద్దీన్ రహమతుల్లాఅలై పెనుకొండకు రాకమునుపు ఇరాన్ దేశానికి చెందిన సీస్తాన్ రాజ్యానికి రాజుగా వుండేవారు

## చిత్రమాలిక

దస్త్రం:Mazar_Baba_Fakhruddin_in_Penukonda_Anantapur.jpg|Mazar-e-Mubarak Hazarth Baba Fakhruddin in renovated Mausoleum
Image:Pilu.jpg|Tree Planted by Baba in Dargah Premises (Around 750 Yrs old)
Image:footstone_view.jpg|Stone with impressions of Hazarat Baba Fakruddin's holy feet
Image:footview.jpg|Baba's holy foot impressions
Image:Chilla Pahad near Penukonda, Andhra Pradesh India.jpg|Chilla Pahad - Small hill where Baba Prayed for years in a cave


## ఇవీ చూడండి
* పెనుకొండ
* ఆంధ్రప్రదేశ్ లో ఇస్లాం
* ఆంధ్రప్రదేశ్ లో దర్గాలు
## మూలాలు

## బయటి లింకులు
*'''Life Sketch of a Sufi Saint Baba Fakruddin''' 

వర్గం:అనంతపురం జిల్లా
వర్గం:పెనుకొండ
వర్గం:ఆంధ్రప్రదేశ్‌లో ఇస్లాం
వర్గం:సూఫీలు
నిఖిల్ సిద్ధార్థ

**నిఖిల్ సిద్దార్థ ** ఒక తెలుగు సినీ నటుడు. హ్యాపీ డేస్ చిత్రంతో సినీ రంగప్రవేశం చేశాడు.
## నేపధ్యము
హైదరాబాద్ నవాబ్స్ చిత్రానికి సహాయ దర్శకుడిగా సినీరంగ ప్రవేశం చేశాడు. హ్యాపీ డేస్ చిత్రంలో నటించకముందు పలుచిత్రాలలో చిన్న చిన్న పాత్రలు చేశాడు.

## జీవిత విశేషాలు
నిఖిల్ హైదరాబాద్ లో బేగంపేటలో జూన్ 1 1985న జన్మించాడు. బేగంపేటలోని హైదరబాద్ పబ్లిక్ స్కూల్లో ప్రాథమిక విద్యను పూర్తి చేశాడు. పాఠశాలలో అతడు తనకు తానుగా "బేగంపేట బోయ్"గా చెప్పుకొనేవాడు. ముఫాఖం ఝా కాలేజ్ ఆఫ్ ఇంజనీరింగ్ అండ్ టెక్నాలజీలో ఇంజనీరింగ్ చదువుకున్నాడు.

## సినీరంగ ప్రస్థానం
నిఖిల్ హైదరాబాద్ నవాబ్స్ చిత్రానికి సహాయ దర్శకునిగా చిత్రరంగ ప్రవేశం చేశాడు.  నట శిక్షకుడు ఎన్.జె. భిక్షు దగ్గర నటనలో శిక్షణ తీసుకున్నాడు. హాపీడేస్ చిత్రంలో నటించుటకు ముందు చిన్న చిన్న పాత్రలను వివిధ సినిమాలలో వేశాడు. ఈ "హాపీ డేస్" చిత్రం భారతదేశంలో విడుదల కంటే ముందుగా టాలీవుడ్లో విడుదలైన మొదటి చిత్రంగా నిలిచింది. ఈ చిత్రాన్ని జాతీయ అవార్డు గ్రహీత శేఖర్ కమ్ముల దర్శకత్వం వహించాడు. ఈ చిత్రంలో గల నలుగురు స్నేహితులలో ఒకనిగా నిఖిల్ నటించాడు. ఈ చిత్రం విజయంతో నిఖిల్ యొక్క కీర్తి పెరిగింది. 2007 లో అతి తక్కువ బడ్జెట్ తో తీసి కమర్షియల్ హిట్ అయిన చిత్రంగా హ్యాపీడేస్ చిత్రం నిలిచింది. అతని మొదటి సోలో చిత్రం అంకిత్ పల్లవి అండ్ ఫ్రెండ్స్. యువత, వీడు తేడా చిత్రాలలో నటించాడు. అవి 50 రోజులు ఆంధ్రప్రదేశ్ లో ఆడాయి.
## రాజకీయ జీవితం
నిఖిల్ సిద్ధార్థ 2024 మార్చి 29న తెలుగుదేశం పార్టీ జాతీయ ప్రధాన కార్యదర్శి నారా లోకేశ్ సమక్షంలో టీడీపీలో చేరాడు.

## నటించిన చిత్రాలు

## బయటి లంకెలు
* 
## మూలాలు

వర్గం:తెలుగు సినిమా నటులు
వర్గం:1985 జననాలు
వర్గం:జీవిస్తున్న ప్రజలు
నవదీప్

**నవదీప్ ** ఒక భారతీయ సినీ నటుడు. పలు తెలుగు, తమిళ, కన్నడ చిత్రాలలో నటించాడు. నవదీప్ 2025లో బిగ్ బాస్ అగ్నిపరీక్ష న్యాయనిర్ణేతగా వ్యవహరించాడు.

## నేపధ్యము
నల్గొండ జిల్లా, పాలెం గ్రామంలో రామారావు, మాధవి దంపతులకు జన్మించాడు.  హైదరాబాద్ సఫిల్‌గూడ DAV పాఠశాల లో చదివాడు.
## నటించిన చిత్రాలు

## టెలివిజన్

## బయటి లంకెలు

* 

## మూలాలు


వర్గం:1985 జననాలు
వర్గం:తెలుగు సినిమా నటులు
వర్గం:జీవిస్తున్న ప్రజలు
జాతీయ రహదారి 1 (పాత సంఖ్య)

**జాతీయ రహదారి 1** లేదా **ఎన్.హెచ్.1** భారత జాతీయ రహదారులలో ఒకటి. ఇది భారత రాజధాని కొత్త ఢిల్లీని పంజాబ్లోని భారత-పాకిస్తాన్ సరిహద్దులో ఉన్న అటారీ అనే పట్టణంతో కలుపుతుంది. ఇది లాహోర్ నుండి బెంగాల్ వరకు షేర్ షా సూరి అనే ఢిల్లీ పాలకుడి హయాంలో నిర్మించబడిన గ్రాండ్ ట్రంక్ రోడ్ లో భాగం. ఈ హైవేను జాతీయ రహదారుల సంస్థ నిర్వహిస్తోంది.

## రహదారి గురించి
ఈ రహదారి అమృత్‍సర్, జలంధర్, ఫగ్వారా,లుధియానా, రాజ్‍పురా, అంబాలా, కురుక్షేత్ర, కర్నాల్, పానిపత్, సోనిపత్ ఇంకా ఢిల్లీ మొదలగు నగరాలను కలుపుతుంది. ఈ రహదారి పొడవు దాదాపుగా . ఈ రహదారిపై ఢిల్లీ-లాహోర్ బస్సు నడుస్తుంది.

వర్గం:పాత సంఖ్యలతో భారత జాతీయ రహదారులు
షింటో మతం

**షింటో** (జపనీస్ భాషలో 神道) జపాన్ దేశంలో ఉద్భవించిన ఒక మతం. మత పండితులు దీనిని తూర్పు ఆసియా మతాల కింద వర్గీకరించారు. ఈ మతానుయాయులు దీన్ని పూర్తి దేశీయ మతంగానూ, ప్రకృతి మతం గానూ పరిగణిస్తారు. వీరినే *షింటోయిస్టులు* అని కూడా అంటారు. ఈ మతాన్ని నియంత్రించేందుకు ప్రత్యేక సంస్థ ఏమీ లేదు. దీన్ని అనుసరించే వారిలో చాలా వైవిధ్యం కనిపిస్తూ ఉంటుంది.

ఈ మతంలో బహుళ దేవతలను ఆరాధిస్తారు. ఈ పదానికర్థం "దేవతల మార్గం" అని. బౌద్ధం నుంచి ఈ మతాన్ని వేరుగా గుర్తించటానికి ఆరవ శతాబ్దంలో ఈ పదం సృజింపబడింది. ఇది చైనా భాష నుండి వచ్చిన పదం. దైవమార్గం "డౌ". దీనికి జపాను నామం "కమి". అయితే ఈ "కమి"లో దేవతలు లేరు. పైనున్న వారికి, ఉన్నత జీవులకు మాత్రమే ఇది వర్తిస్తుంది. పితర, ప్రకృతి పూజ ఈ మతానికి ముఖ్య లక్షణం. ఇది సర్వ జీవవాద, ప్రాక్తన బహుదేవతా వాదాల నుండి పుట్టింది. ఈ విషయంలో ఇది వేదమతాన్ని పోలి ఉంది. ప్రకృతి శక్తుల ఆరాధన, సర్వజీవ భావం రెండీంటికి సమానమే. ప్రకృతిలో అదృశ్య శక్తులు, దేవతలు ఉన్నారని భావించి, వాటిని పూజించారు. ఈ అదృశ్య శక్తిని "మాన" అంటారు. ఇది ఒక రమైన విద్యుచ్ఛక్తి లాంటికి. ఇదే "కమి" ఈ విశ్వ ప్రకార్యాలను వ్యక్తులుగా భావించి ఆ వ్యక్తులను దేవతలను చేసి పూజించారు. సృష్టిని గురించిన వారి భావానను చూస్తే ఈ విషయం బాగా అర్థమవుతుంది.

## నిర్వచనం
షింటో మతానికి సార్వజనికమైన, ప్రామాణికమైన నిర్వచనం లేదు.
కానీ రచయితలు జోసెఫ్ కాలి, జాన్ డౌగిల్ ప్రకారం షింటో అనేది ప్రకృతిలోని ప్రతి వస్తువులో అంతర్గతంగా ఉండే *కమీ* ను విశ్వసించడమే.

## ఇవి కూడా చూడండి
* యన్

## మూలాలు

## ఆధార గ్రంథాలు

* 
* 
* 
* 
* 
* 
* 
* 
* 
* 
* 
* 
* 
* 
* Victoria Bestor, Theodore C. Bestor, Akiko Yamagata. *Routledge Handbook of Japanese Culture and Society*. Routledge, 2011. , 

వర్గం:మతాలు
వర్గం:జపాన్
సల్వార్ కమీజ్

**సల్వార్ కమీజ్** అనునవి దక్షిణ ఆసియా, మధ్య ఆసియా, ఆఫ్ఘనిస్తాన్ లలో స్త్రీ పురుషులిరువురి చే ధరింపబడే దుస్తులు. సల్వార్ అనగా పైజామా వలె ఉండే నడుము నుండి కాళ్ల వరకు ఆచ్ఛాదననిచ్చే వస్త్రము. నడుము వద్ద వదులుగా ఉండి క్రిందకు వెళ్ళే కొద్దీ బిగుతుగా ఉంటాయి. కమీజ్ అనగా కుర్తా వలె ఉండే చేతులకి, గొంతు నుండి నడుము వరకు, లేదా తొడల, మోకాళ్ళ, లేదా పిక్కల వరకూ ఆచ్ఛాదన నిచ్చే వస్త్రము. కమీజ్ కి నడుము వద్ద నుండి క్రింద వరకు ఉండే చీలికలు కదలికకై స్వేచ్ఛని ఇస్తాయి.

## వివరణ

సల్వార్ నడుమును ఎలాస్టిక్ లేదా త్రాడుతో చుట్టబడి ఉంచే దుస్తులలోని రకము. ఈ పాంట్స్ విశాలంగా బాగీ లేదా దగ్గరగా, బట్టలు కత్తిరెంచే విధానం బట్టి ఉంటుంది.

ఈ కమీజ్ సాధారణంగా సరళంగా సమానంగా కత్తిరిస్తారు. పూర్వపు కమీజ్ ను సాంప్రదాయకంగా కత్తిరించేవారు. నవీన కమీజ్ యూరోపియన్ ప్రభావం కలది. దర్జీల నైపుణ్యం సల్వార్ కమీజ్ కుట్టునపుడు కత్తిరించుటలోనే కాదు దాని మెడ ఆకారాన్ని అలంకరణ చేయుటలో ఉంటుంది. నవీనంగా స్త్రీల యొక్క కమీజ్ లు సాంప్రదాతక దుస్తుల కంటే నిరాడంబరంగా ఉంటుంది. ఈ కమీజ్ ఎక్కువ నెక్ లైన్ కత్తిరించి, దానిపై మంచి వస్త్రము లేదా స్టైల్ కేప్ స్లీవ్స్ లేదాస్లీవ్ లెస్ డిసైన్ లలో కుడతారు.

ఆ క్రమంలో చివరకు లడఖ్ వంటి మారుమూల ప్రాంతాలకు కూడా చేరింది. ఇది పాకిస్తాన్లో జాతీయ వస్త్రధారణ,  1960ల నుంచీ పంజాబీ సల్వార్ పాకిస్తానీ ప్రభుత్వాధికారులు కూడా ఉపయోగించడం ప్రారంభించాకా జాతీయ డ్రెస్ గా స్థిరమైపోయింది.

పంజాబీ సంస్కృతిలో ఈ వస్త్రధారణ శతాబ్దాలుగా సంప్రదాయంగా కొనసాగుతోంది, ఒక్కొక్కప్పుడు సూతాన్ గానూ కుర్తా/కుర్తీగా కలయికగానో లేదా సల్వార్ ఝంగా (కమీజ్) /కుర్తా కాంబినేషన్ గానో వాడారు. ఈ దుస్తుల రకంలో పంజాబ్ ప్రాంతానికి చెందిన పటియాలా సల్వార్, సరైకీ సల్వార్ సూట్స్ వంటివి ఉన్నాయి.

## స్త్రీల సల్వార్ కమీజ్
పంజాబీ సూట్‌ మాదిరిగానే నిండుగా ఉంటుంది. స్త్రీలకు ఎంతో సౌకర్యంగా ఉండే ఈ సల్వార్‌ కమీజ్‌లో చాలా రకాలే ఉన్నాయి. అందులో పటియాలా సల్వార్‌ కమీజ్‌ ఒకటి. ఏ వయస్సు వారికైనా కంఫర్టబుల్‌గా ఉంటుంది. సరికొత్త డిజైన్స్‌తో మహిళలను అలరిస్తున్నాయి. ఈ పటియాలా డ్రెస్‌ రాజుల కాలం నుండి వస్తుంది. ధరించిన వారికి కంఫర్ట్‌గా ఉండి వైరైటీగా, నిండుగా కనిపించే ఈ పటియాలా డ్రెస్‌కు ఇప్పటకీ జనంలో క్రేజ్‌ ఉంది. ఇప్పుడు పటియాలా సూట్‌లో సరికొత్త డిజైన్స్‌ వచ్చాయి. మనకు నచ్చిన మెటీరియల్‌ వాడొచ్చు. నచ్చిన ఎంబ్రాయిడరీ కూడా వేసుకోవచ్చు. స్త్రీల పంజాబీ సల్వార్ సూట్ శైలి మొత్తం భారత ఉపఖండంలోనూ, ఆపైన ప్రపంచంలోని చాలాభాగాల్లోనూ ప్రాచుర్యం పొందింది. 

## వ్యుత్పత్తి, చరిత్ర

## చిత్రమాలిక


Image:Hindu girl karachi.jpg| కరాచీ లోని సింధ్ ప్రాంతపు హిందువు యువతి 1870 లో సల్వార్ కమీజ్ ని ధరించిన తీరు
Image:Muslim girl karachi1870.jpg|అదే సింధ్ ప్రాంతపు ముస్లిం యువతి 1870 లో నే సల్వార్ కమీజ్ ని ధరించిన తీరు
Image:Pahari women kashmir3.jpg|కాశ్మీర్ ప్రాంతపు పహాడీ (గిరిజన) మహిళలు 1890 లో సల్వార్ కమీజ్ ని ధరించిన తీరు
File:Picket_Line_in_Pakistan.jpg|సల్వార్ కమీజ్ లు ధరించిన పాకిస్తానీ మహిళలు.
Image:Women_of_Puducherry.jpg| పాండిచ్చేరి సముద్ర తీరాన్ని వీక్షిస్తున్న సల్వార్ కమీజ్ లు ధరించిన దక్షిణ భారతీయ యువతులు.
Image:Inside The Old Terminal Of Kabul International Airport.jpg|ఆఫ్ఘనిస్తాన్ లోని కాబూల్లో సల్వార్ కమీజ్ లు ధరించిన పురుషులు.


## యివి కూడా చూడండి
* చుడీదార్
* దుపట్టా
* కుర్తా
* చీర
* షేర్వానీ

## సూచికలు


## యితర లింకులు

* ఆంగ్ల వికీ లో వ్యాసం
*New mehndi Dresses
*

వర్గం:దుస్తులు
వర్గం:భారతీయ దుస్తులు
గోల్డెన్ త్రెషోల్డ్

thumbnail|కుడి|గోల్డెన్ త్రెషోల్డ్

**గోల్డెన్ త్రెషోల్డ్** అనే భవనం శ్రీమతి సరోజినీ నాయుడు నివాస గృహం. హైదరాబాదు నడి బొడ్డున, నాంపల్లి రైల్వే స్టేషనుకు సమీపంలో ఉన్న ఈ చారిత్రాత్మక బంగళాలో సరోజినీ నాయుడు తండ్రి అఘోరనాథ్ చటోపాథ్యాయ నివాసముండేవారు. అఘోరనాథ్ చటోపాధ్యాయ అప్పటి హైదరబాద్ కాలేజి (ప్రస్తుతం నిజాం కాలేజి) కి ప్రిన్సిపాల్ గా పనిచేశారు. ఈ బంగళాని సరోజినీ నాయుడు తదనంతరం ఆమె ప్రసిద్ధ కవితా సంకలనమైన గోల్డెన్ త్రెషోల్డ్ గా పేరు మార్చి గుర్తించసాగారు. హైదరాబాదు పట్టణ అభివృద్ధి సంస్థ (హుడా)చే వారసత్వ కట్టడంగా గుర్తించబడింది. 

వివాహం, విద్య, మహిళా సాధికారత, సాహిత్యం, జాతీయవాదం వంటి ఎన్నో సంఘ సంస్కరణ భావాలకు, హైదరాబాదులో ఈ గృహం, కేంద్ర బిందువుగా ఉండేది. ఈ విశాల ప్రాంగణం ఛటోపాధ్యాయ కుటుంబం యొక్క ఎంతో మంది క్రియాశీలక సభ్యులకు నివాస స్థానం. గోల్డెన్ త్రెషోల్డ్ లో సరోజినీ నాయుడు మాత్రమే కాకుండా, ఇంగ్లాండు సామ్రాజ్యవాద వ్యతిరేక విప్లవ వీరుడు బీరేంద్రనాథ్, కవి నటుడు, సంగీత నృత్య కళాకారుడైన హరీంద్రనాథ్, నటి, నర్తకి సునాలిని దేవి, కమ్యూనిస్ట్ నాయకురాలు సుహాసిని దేవి నివాసమున్నారు. స్వాతంత్ర్య సమరయోధుడైన గాంధీజీ కూడా గోల్డెన్ త్రెషోల్డ్ కు వచ్చినట్టు, ఆ సందర్భంలో ఒక ఆసుపత్రికి పునాది వేసినట్టు, ఒక మొక్కను నాటినట్టు ఇప్పటికీ ఆనవాళ్ళు ఉన్నాయి. గాంధీజీ గారు పునాది వేసిన ఆసుపత్రిని **గోపాల్ క్లినిక్** అని ఇప్పటికీ సంభోదిస్తారు. పునాది వేసిన తేది ఈ బంగాళా శిలాఫలకంపై కనిపిస్తాయి.

## ప్రస్తుత చరిత్ర
గోల్డెన్ త్రెషోల్డ్ ప్రస్తుతం హైదరాబాద్ విశ్వవిద్యాలయం వారి ఆధీనంలో ఉంది. 1975 నవంబరు 17న అప్పటి ప్రధాని ఇందిరాగాంధి గారు... పద్మజా నాయుడు గారి ప్రోత్సాహంతో దీనిని జాతికి అంకితమిచ్చారు. హైదరాబాదు విశ్వవిద్యాలయము ఈ ప్రాంగణంలోనే ప్రారంభించబడింది. దీనిని గుర్తిస్తూ హైదరాబాదు విశ్వవిద్యాలయము వారు తదనంతరం సరోజినీ నాయుడు గారి పేరిట 1988లో **సరోజినీ నాయుడు స్కూల్ ఆఫ్ ఆర్ట్స్ అండ్ కమ్మూనికేషన్** ను గోల్డెన్ త్రెషోల్డ్ లో ప్రారంభించారు. ఆగస్టు 2012 నుండి థియేటర్ ఔట్రీచ్ యూనిట్‌ని నడుపుతున్నారు.

## చిత్రమాలిక


File:Golden threshold 15.jpg|సరోజిని నాయుడు స్మారక స్తూపం (భస్మం)
File:Golden threshold 06.jpg|గాంధీజీ నాటిన మామిడి చెట్టు
File:Golden threshold 03.jpg|శిలాఫలకం (మామిడి చెట్టు)
File:Golden threshold 04.jpg|గాంధీజీ గోపాల్ క్లినిక్ కు శంకుస్థపన చేసిన రాయి
File:Golden threshold 05.jpg|గోపాల్ క్లినిక్
File:Golden threshold 14.jpg|శివలింగ పూల చెట్టు
File:Golden threshold 13.jpg|శివలింగ పువ్వు
File:Golden threshold 07.jpg|చిత్రపటములు
File:Golden threshold 08.jpg|సినిమా టాకిస్
File:Golden threshold 09.jpg|బహిరంగ రంగస్థలం
File:Golden threshold 10.jpg|ప్రకృతి ప్రేమ
File:Golden threshold 11.jpg|చిన్నారుల క్రీడా ప్రాంగణం


## మూలాలు

## ఇతర లంకెలు
* జులై 21, 2014న సాక్షిలో కళల బంగారులోకం పేరుతో పున్నా కృష్ణమూర్తి రాసిన వ్యాసం
* యూట్యూబ్ లో గోల్డెన్ త్రెషోల్డ్ వీడియో
* యూట్యూబ్ లో గోల్డెన్ త్రెషోల్డ్ వీడియో

వర్గం:ప్రభుత్వ విశ్వవిద్యాలయాలు
వర్గం:హైదరాబాదు
వర్గం:తెలంగాణ విశ్వవిద్యాలయాలు
యామీ గౌత‌మ్

** యామీ గౌత‌మ్ ** ఒక భారతీయ సినీ నటి. తెలుగుతో పాటు హిందీ, కన్నడ, మలయాళ, తమిళ చిత్రాలలో నటించింది.

## నేపధ్యము
పంజాబ్ లోని చండీఘడ్ లో 1988 నవంబరు 28న జన్మించింది. మొదట పలు హిందీ టీవీ ధారావాహిలలో నటించింది. 2010 లో కన్నడ చిత్రం **ఉల్లాస ఉత్సాహ ** లో నటించి సినీరంగ ప్రవేశం చేసింది. అలాగే 2012 లో హిందీ చిత్రం **విక్కీ డోనర్ ** లో నటించి హిందీ చిత్రరంగ ప్రవేశం చేసింది. వీర్య దానంపై నిర్మింపబడిన ఈ చిత్రం విమర్శకుల ప్రశంసలు అందుకుంది.
## వివాహం
యామీ గౌత‌మ్ వివాహం 4 జూన్ 2021న సినీ ర‌చయిత‌, ద‌ర్శ‌కుడు ఆదిత్య‌ ధ‌ర్‌ ను వివాహమాడింది.

## నటించిన చిత్రాలు

## టెలివిజన్

## అవార్డులు &  నామినేషన్లు

## మూలాలు

## బయటి లింకులు
* 

వర్గం:1988 జననాలు
వర్గం:తెలుగు సినిమా నటీమణులు
వర్గం:కన్నడ సినిమా నటీమణులు
వర్గం:హిందీ సినిమా నటీమణులు
వర్గం:తమిళ సినిమా నటీమణులు
వర్గం:మలయాళ సినిమా నటీమణులు
వర్గం:జీవిస్తున్న ప్రజలు
అరసున్న

thumb|260x260px

తెలుగు భాషకు అక్షరములు యాభై ఆరు. వీటిని అచ్చులు, హల్లులు, ఉభయాక్షరములుగా విభజిస్తారు. ఇరవై ఒకటవ శతాబ్దంలో బాగా వాడుకలో ఉన్నాయి. 12 అచ్చులు, 31 హల్లులు, నకార పొల్లు, నిండు సున్న, వెరసి 45 అక్షరములు. అరసున్న, విసర్గ వాడకం చాలవరకూ తగ్గిపోయింది. తెలుగు వర్ణ సముదాయమును మూడు విధములుగా విభజించవచ్చును.
* అచ్చులు
* హల్లులు
* ఉభయాక్షరములు

## ఉభయాక్షరములు
ఉభయాక్షరములు 3 అక్షరములు. సున్న, అరసున్న, విసర్గలు.
## అరసున్న
అరసున్నకు అర్ధబిందువు, అర్ధానుస్వారము, సిద్ధ ఖండ బిందువు అని పేర్లు ఉన్నాయి. ప్రస్తుతము ఇది తెలుగు వ్యావహారిక భాషలో వాడుకలో లేదు, కానీ ఛందోబద్ధమైన కవిత్వంలో కవులు దీనిని వాడుతారు. కొన్ని శబ్దాల్లో అరసున్న వ్యాకరణ కార్యాల వల్ల వస్తున్నది. యిలా వచ్చేటటువంటివాటిని 'సాధ్య బిందువు' అని అంటారు.

* 'సిద్ధ ఖండ బిందువు'లో అంటే సహజంగా వచ్చే అరసున్నను నిండు సున్నాగా మార్చడాన్ని బట్టి కనుక్కోవచ్చు. అనగా సున్న ఉన్నా పలకగల పదాలలో సున్న లేకుండా అరసున్న వుంచడము అన్నమాట. (ఉదా: తలంచు - తలఁచు)
* ఐతే అన్ని చోట్లా ఈ సూత్రం వాడ రాదు. ఎలా అంటే.. 'రొండింటిని' అన్న పదంలో సున్న బదులుగా నేను అరసున్న వాడతాను అంటే కుదరదు. ఆయా సమయా సందర్భాలను బట్టి మాత్రం అని గ్రహించాలి.
* దీర్ఘము మీద ఉన్న అరసున్నలను నిఘంటువుల సాయంతో మాత్రమే కనుక్కోగలము. (ఉదా: అందాఁక, ఆఁకలి, డాఁగు, చేఁదు)
* నామ వాచకంలో సాధ్య ఖండ బిందువు  రాముఁడు అన్న చోట రేను, గొను శబ్దముల.. 'ను' వర్ణమునకు ఏకత్వమున వైకల్పికము గానూ, బహుత్వమున నిత్యము గానూ ఆదేశమగు 'గు' వర్ణమునకు ముందు అరసున్న వుంటుంది. (ఉదా: గోఁగు, రేఁగు)
* కలన్వాదుల 'ను' వర్ణమునకు ఏకత్వం వైకల్పికము గానూ.. బహుత్వమున నిత్యము గానూ ఆదేసమగు 'కు' వర్ణకమునకు ముందు అరసున్న వస్తుంది. ఉదా: కొఱఁకు, మ్రాఁకు.
* ఇంకా.. క్రియలలో.. చదువగలఁడు.
* ప్రార్ధనార్ధక బహువచన ధాతువులకు 'డు' వర్ణకమునకు ముందు అరసున్న వస్తుంది. (ఉదా: వండుఁడు) 
* వ్యతిరేక ప్రార్ధనార్ధక బహువచన ధాతువులకు ముందు అరసున్న వస్తుంది. (ఉదా: వండకుఁడు) 
* కర్మార్ధకమున ధాతువునకు చేరు 'అఁబడు' అనే ప్రత్యయము లోబడు పూర్వమూ అరసున్న వస్తుంది. (ఉదా: కొట్టఁబడు)
* భవిష్యదర్ధకమున ధాతువునకు చేరు 'అఁగల' ప్రత్యయములో 'గల'కు ముందు అరసున్న వస్తుంది. (ఉదా: వండు + అగల = వండఁగల)
* సమాసాల్లో.. నాము + చేను = నాఁపచేను.. అన్న చోట్లా.. ద్రుతప్రకృతికములకు పరుషములు పరమైనాకూడా.. ద్రుతమునకు అరసున్న వస్తుంది. ఈ అరసున్నయే ఎక్కువగా మనకు కనిపిస్తూ ఉంటుంది. (ఉదా: వానిఁజూచితి, నాకుఁబుట్టెను)

## ఉచ్చారణ
అరసున్న సదరు అక్షరాలను ముక్కు సహాయంతో పలకాలని సూచిస్తుంది. ఉదాహరణకు **మావఁయ్య** అనే పదంలో, వకారం తరువాత పలికే అకారాన్ని ముక్కు సహాయంతో పలుకుతారు. ముక్కు సహాయంతో పలికే అకారాన్ని, ముక్కు సహాయం లేకుండా పలికే అకారాన్ని (ఉదాహరణకు **సహాయం** పదంలో సకారం తరువాత ఉన్న అకారం) వేరుగా సూచించేందుకు అరసున్నాను వాడుతారు. మిగితా అచ్చుల తరువాత ఉన్న అరసున్నాను కూడా ఇదే తరహాలో ఉచ్చారిస్తారు.

## యివి కూడా చూడండి
* అక్షరమాల
* తెలుగు వర్ణమాల

వర్గం:తెలుగు అక్షరాలు
వర్గం:తెలుగు
సెరెనా విలియమ్స్

**సెరెనా విలియమ్స్ ** అమెరికాకు చెందిన ప్రపంచ ప్రసిద్ధిచెందిన టెన్నిస్ క్రీడాకారిణి. విలియమ్స్ సోదరీమణులుగా ప్రసిద్దె కెక్కిన సోదరి వీనస్ విలియమ్స్తో బాటు అనేక అంతర్జాతీయ పోటీలను గెలిచింది.
## బయటి లంకెలు

* 
* 
* 
* 
* 
* 
* 
* సెరెనా విలియమ్స్ తో ముఖాముఖి

## మూలాలు


వర్గం:1981 జననాలు
వర్గం:జీవిస్తున్న ప్రజలు
వర్గం:వింబుల్డన్ క్రీడాకారులు
వర్గం:వింబుల్డన్ విజేతలు